**EUROPSKI SOCIJALNI FOND PLUS**

**PROGRAM UČINKOVITI LJUDSKI POTENCIJALI 2021.-2027.**

**UPUTE ZA PRIJAVITELJE**

**Poziv na dostavu projektnog prijedloga**

**„Jačanje sustava parasporta u Republici Hrvatskoj“**

***(referentni broj: SF.3.4.08.03)***

***- postupak izravne dodjele***

Sadržaj

[1. OPĆE INFORMACIJE 1](#_Toc168912043)

[1.1. Strateški okvir 1](#_Toc168912044)

[1.2. Obrazloženje PDP-a i specifični ciljevi 3](#_Toc168912045)

[1.3. Pokazatelji PULJP-a 5](#_Toc168912046)

[1.4. Odgovornosti za upravljanje 6](#_Toc168912047)

[1.5. Financijska alokacija PDP-a 7](#_Toc168912048)

[2. PRAVILA PDP-A 7](#_Toc168912049)

[2.1. Specifični ciljevi PDP-a s ciljnim skupinama i pokazateljima 7](#_Toc168912050)

[2.2. Dokazivanje ciljne skupine 12](#_Toc168912051)

[2.3. Obrada osobnih podataka sudionika 13](#_Toc168912052)

[2.4. Iznosi i intenziteti bespovratnih sredstava po pojedinačnom projektnom prijedlogu 14](#_Toc168912053)

[2.5. Prihvatljive projektne aktivnosti i mjerljivi ishodi 15](#_Toc168912054)

[2.6. Prihvatljivost Prijavitelja 20](#_Toc168912055)

[2.6.1. Prihvatljivi prijavitelji 20](#_Toc168912056)

[2.6.2. Formiranje Partnerstva i prihvatljivi Partneri 20](#_Toc168912057)

[2.6.3. Uvjeti prihvatljivosti koji se odnose na Prijavitelja 20](#_Toc168912058)

[2.6.4. Osnove isključenja za Prijavitelja 21](#_Toc168912059)

[2.7. Prihvatljivost troškova 26](#_Toc168912060)

[2.7.1. Prihvatljive vrste troškova 26](#_Toc168912061)

[2.7.2. Upotreba pojednostavljenih troškovnih opcija 27](#_Toc168912062)

[2.7.3. Neprihvatljive vrste troškova 28](#_Toc168912063)

[2.7.4. Prihodi 30](#_Toc168912064)

[2.8. Lokacija i razdoblje provedbe projekta 30](#_Toc168912065)

[2.8.1. Lokacija provedbe 30](#_Toc168912066)

[2.8.2. Početak razdoblja provedbe 30](#_Toc168912067)

[2.8.3. Trajanje razdoblja provedbe 30](#_Toc168912068)

[2.9. Horizontalna načela 30](#_Toc168912069)

[2.10. Komunikacija i vidljivost 33](#_Toc168912070)

[2.11. Obveze koje se odnose na državne potpore i/ili potpore male vrijednosti 34](#_Toc168912071)

[2.12. Dvostruko financiranje 34](#_Toc168912072)

[2.13. Zahtjevi koji se odnose na održivost projekta 34](#_Toc168912073)

[3. POSTUPAK PRIJAVE 36](#_Toc168912074)

[3.1. Izgled, sadržaj i podnošenje projektnog prijedloga 36](#_Toc168912075)

[3.2. Povlačenje projektnog prijedloga 38](#_Toc168912076)

[3.3. Broj projektnih prijedloga po Prijavitelju 38](#_Toc168912077)

[3.4. Rok za podnošenje projektnog prijedloga 38](#_Toc168912078)

[3.5. Pitanja i odgovori 39](#_Toc168912079)

[4. POSTUPAK DODJELE BESPOVRATNIH SREDSTAVA 40](#_Toc168912080)

[4.1. Administrativna provjera 40](#_Toc168912081)

[4.2. Procjena kvalitete 41](#_Toc168912082)

[4.2.1. Odredbe vezane uz dodatna pojašnjenja tijekom postupka dodjele bespovratnih sredstava 48](#_Toc168912083)

[4.3. Žalbe i prigovori 48](#_Toc168912084)

[4.3.1. Odricanje od prava na Žalbu 48](#_Toc168912085)

[4.4. Odluka o financiranju 49](#_Toc168912086)

[4.5. Ugovor o dodjeli bespovratnih sredstava 49](#_Toc168912087)

[4.6. Izmjene i/ili dopune PDP-a 50](#_Toc168912088)

[4.7. Otkazivanje, obustava i ranije zatvaranje PDP-a 50](#_Toc168912089)

[4.8. Indikativni vremenski rokovi 51](#_Toc168912090)

[4.9. Objava rezultata PDP-a 51](#_Toc168912091)

[5. PRILOZI I OBRASCI 52](#_Toc168912092)

[ZAKONODAVNI OKVIR 53](#_Toc168912093)

[POJMOVNIK 55](#_Toc168912094)

# 1. OPĆE INFORMACIJE

Upute za Prijavitelje (u daljnjem tekstu: UzP) uređuju način podnošenja projektnih prijedloga, navode kriterije odabira projektnih prijedloga te pravila provedbe projekta koji se financira u okviru ovog Poziva na dostavu projektnih prijedloga (u daljnjem tekstu: PDP).

## Strateški okvir

Okvir za korištenje instrumenata kohezijske politike Europske unije (u daljnjem tekstu: EU) u Republici Hrvatskoj u razdoblju 2021.-2027. reguliran je Sporazumom o partnerstvu između Republike Hrvatske i Europske komisije za korištenje strukturnih i investicijskih fondova EU za rast i radna mjesta u razdoblju 2021.-2027. Sporazum o partnerstvu opisuje način na koji će Republika Hrvatska pristupiti ispunjavanju zajedničkih ciljeva uz pomoć sredstava iz proračuna EU koja su joj dodijeljena kroz višegodišnji financijski okvir za razdoblje 2021.-2027.

Program Učinkoviti ljudski potencijali 2021.-2027. (u daljnjem tekstu: PULJP) je plansko-programski dokument čiji je osnovni cilj pridonijeti rastu zapošljavanja i jačanju socijalne kohezije u Hrvatskoj. PULJP se sufinancira sredstvima Europskog socijalnog fonda plus (u daljnjem tekstu ESF+), a programom su razrađena ulaganja u sljedećim područjima: ulaganje u zapošljavanje i povećanje razine vještina, socijalno uključivanje, obrazovanje i cjeloživotno učenje te ulaganje u zdravstvenu i dugotrajnu skrb.

Ovaj PDP provodi se u okviru Prioriteta P3. Socijalno uključivanje, Specifičnog cilja (u daljnjem tekstu: SC PULJP-a) ESO4.8. Poticanje aktivnog uključivanja radi promicanja jednakih mogućnosti, nediskriminacije i aktivnog sudjelovanja te poboljšanje zapošljivosti, posebno za skupine u nepovoljnom položaju.

Aktivnosti koje se financiraju ovim PDP-om odgovaraju sljedećoj vrsti intervencija (prema dimenzijama 1., 6., i 7. PULJP-a):

Dimenzija 1. – područje intervencije: Oznaka 152. Mjere za promicanje jednakih prilika i aktivnog sudjelovanja u društvu

Dimenzija 6. – sekundarne teme fonda ESF+: Oznaka 10. Rješavanje problema utvrđenih u okviru europskog semestra

Dimenzija 7. – dimenzija rodne ravnopravnosti u okviru fondova ESF+, EFRR, Kohezijskog fonda i FPT-a: oznaka 02. Uključivanje rodno osviještene politike.

PDP je usklađen sa sljedećim strateškim dokumentima:

[**Europski stup socijalnih prava**](https://eur-lex.europa.eu/HR/legal-content/glossary/european-pillar-of-social-rights.html)– Stup se temelji na 20 ključnih načela, razvrstanih u tri kategorije: jednake mogućnosti i pristup tržištu rada, pravedni radni uvjeti, socijalna zaštita i uključenost. Njime se potiču jednake mogućnosti nedovoljno zastupljenih skupina. Bez obzira na rod, rasnu ili etničku pripadnost, vjeru ili uvjerenje, invaliditet, dob ili spolnu orijentaciju, svatko ima pravo na jednako postupanje i jednake mogućnosti u pogledu zapošljavanja, socijalne zaštite, obrazovanja te pristupa robi i uslugama dostupnima javnosti.

[**Program Učinkoviti ljudski potencijali 2021.-2027.**](https://strukturnifondovi.hr/wp-content/uploads/2023/08/Program-Ucinkoviti-ljudski-potencijali-2021.-2027.-_verzija-2.0.pdf) – U sklopu Specifičnog cilja *ESO4.8. Poticanje aktivnog uključivanja radi promicanja jednakih mogućnosti, nediskriminacije i aktivnog sudjelovanja te poboljšanje zapošljivosti, posebno za skupine u nepovoljnom položaju* ističe se potreba za aktivnostima usmjerenima na socijalno uključivanje ranjivih skupina koje uključuju sport i rekreaciju, turizam, kulturu, umjetnost i sl.

[**Program Vlade Republike Hrvatske 2020. -2024.**](https://vlada.gov.hr/UserDocsImages/ZPPI/Dokumenti%20Vlada/Program%20Vlade%20Republike%20Hrvatske%20za%20mandat%202020.%20-%202024..pdf)– Poziv pridonosi ciljevima *2.3. Demografska revitalizacija i bolji položaj obitelji* i *2.4. Razvoj sporta, kulture i medija*.

[**Nacionalni plan izjednačavanja mogućnosti za osobe s invaliditetom za razdoblje od 2021. do 2027. godine**](https://mrosp.gov.hr/UserDocsImages/dokumenti/Glavno%20tajni%C5%A1tvo/Godi%C5%A1nji%20planovi%20i%20strate%C5%A1ka%20izvje%C5%A1%C4%87a/Nacionalni%20plan%20izjedna%C4%8Davanja%20mogu%C4%87nosti%20za%20osobe%20s%20invaliditetom%20za%20razdoblje%20od%202021%20do%202027.%20godine.pdf) – Područje *13.* *Rekreacija, razonoda i sport* ističe važnost stvaranja preduvjeta za uključivanje osoba s invaliditetom (u daljnjem tekstu: OSI) u što više sportsko-rekreativnih aktivnosti s ciljem poboljšanja psihofizičkog i socijalnog statusa te postizanja izvrsnosti u sportu.

[**Nacionalni program sporta 2019.-2026.**](https://narodne-novine.nn.hr/clanci/sluzbeni/2019_07_69_1394.html) – Poziv pridonosi mjerama *3.2.2. Poticati sportsku izvrsnost i provoditi razvojne programe putem krovnih sportskih organizacija*, *3.3.1. Povećati uključenost osoba s invaliditetom u sustav sporta*, *3.3.3. Poticanje, promicanje i skrb o sportovima i sportsko–rekreacijskim aktivnostima za osobe s invaliditetom* i *5.3.2. Poticati obrazovanje, osposobljavanje i usavršavanje te zapošljavanje stručnog kadra u sportu.*

[**Izvješće o radu pravobraniteljice za djecu 2023.**](https://dijete.hr/hr/izvjesce-o-radu-pravobraniteljice-za-djecu-u-2023-godini/) – Neka djeca s teškoćama u razvoju, iako bi mogla sudjelovati u sportskim aktivnostima sukladno svom zdravstvenom stanju i mogućnostima, ipak to ne čine. Pri tome, najčešći razlog je nedostupnost sportskih aktivnosti, ali i nedostatak informacija o mogućnostima uključivanja djece s teškoćama u razvoju u sport. Također, postoji potreba za osnivanjem klubova za djecu s teškoćama u razvoju te za financiranjem istih, odnosno za ulaganjem u prostor i stručni kadar.

## Obrazloženje PDP-a i specifični ciljevi

Prema [**Izvješću o osobama s invaliditetom u Republici Hrvatskoj**](https://www.hzjz.hr/wp-content/uploads/2023/09/Izvjesce_o_osobama_s_invaliditetom_2023-1.pdf) od rujna 2023. u RH živi 657.791 osoba s invaliditetom (OSI) što čini oko 17 % ukupnog stanovništva.

[**Strategija o pravima osoba s invaliditetom za razdoblje 2021.–2030*.***](https://eur-lex.europa.eu/legal-content/HR/TXT/PDF/?uri=CELEX:52021DC0101)naglašava da OSI i dalje nailaze na prepreke u pristupu zdravstvenoj skrbi, obrazovanju, zapošljavanju, rekreaciji i političkom životu, a 52 % ih se osjeća diskriminirano. Pristupačnost i uključivost sporta važna je za puno sudjelovanje OSI u društvu.

Prema [**Izvješću Eurobarometra iz 2022.**](https://europa.eu/eurobarometer/surveys/detail/2668) invaliditet je treći najčešći razlog za neredovito bavljenje sportom (14 % ispitanika). Prema podacima informatičkog sustava Hrvatskog paraolimpijskog odbora (u daljnjem tekstu: HPO), u RH je 1.804 parasportaša, što znači da se tek 0,3 % OSI aktivno bavi sportom.

[**Zaključci Vijeća o pristupu sportu za osobe s invaliditetom**](https://eur-lex.europa.eu/legal-content/HR/TXT/PDF/?uri=CELEX:52019XG0607(03)&from=FR)ističu potrebu za specijaliziranim vještinama i znanjem među nastavnicima tjelesnog odgoja, sportskim trenerima te drugim sportskim osobljem koje radi s OSI. Zbog nedostatka pristupačne sportske infrastrukture i opreme, OSI se često susreću s dodatnim financijskim troškovima. Sport se može posebno osmisliti za OSI ili im se prilagoditi bez obzira na tjelesno, intelektualno ili osjetilno oštećenje. Sportu na lokalnoj razini je potrebna dodatna medijska pozornost kako bi se povećala privlačnost sporta za OSI.

Sukladno [**Strategiji razvoja parasporta u Republici Hrvatskoj 2022. - 2030.**](https://www.hpo.hr/fdsak3jnFsk1Kfa/dokumenti/STRATEGIJA-HPO-FINAL-2_2022.pdf), oko 200 trenera obavlja stručno-trenerske poslove u sustavu parasporta, od čega ih je 40 % profesionalaca s ugovornim odnosom, dok su ostali treneri honorarci i treneri volonteri. U parasportu u prosjeku djeluje 0,43 trenera profesionalaca po klubu zbog čega je potrebno povećati ulaganja u taj segment sustava te podići broj trenera profesionalaca, a posljedično i kvalitetu stručno-trenerskoga rada. Ukupno 38,27 % trenera smatra da se u njihov rad ne ulaže dovoljno sredstava te su potrebne mjere za povećanje plaća trenera. Omjer mlađih parasportaša i parasportaša seniora upućuje na potrebu privlačenja djece i mladih OSI. Samim time, pružanjem financijske potpore parasportu povećava se kvaliteta rada trenera te se širi baza parasportaša.

HPO je redovno provodio Program osposobljavanja i usavršavanja za trenere za rad s OSI, ali je sustav sporta OSI osnažen novim sportovima te je potrebna njegova nadogradnja, odnosno potrebno je osigurati kvalitetno educirane trenere i instruktore određenog sporta ili sportske rekreacije[[1]](#footnote-1) kroz edukacije koje će se sastojati od teorijskog i praktičnog rada.

Opći cilj ovog Poziva je povećanje socijalne uključenosti osoba s invaliditetom sudjelovanjem u parasportskim aktivnostima.

Specifični ciljevi ovog projekta su:

1. Jačanje kapaciteta trenera i instruktora (zaposlenika klubova/saveza koji su članice HPO-a) kroz njihovo stručno usavršavanje i edukacije s ciljem provođenja praktičnih treninga i aktivnosti s OSI i djecom s teškoćama u razvoju;
2. Poboljšanje pristupa parasportskim sadržajima osobama s invaliditetom i djeci s teškoćama u razvoju;

## Pokazatelji PULJP-a

PDP pridonosi sljedećim pokazateljima utvrđenim na razini PULJP-a:

|  |  |  |  |
| --- | --- | --- | --- |
| **Identifikacijska oznaka i naziv pokazatelja** | **Mjerna jedinica** | **Vrsta i opis pokazatelja** | **Veza s pokazateljem SC PDP-a** |
| SO03 Broj osoba u nepovoljnom položaju | Osoba | Specifični pokazatelj ostvarenja  Odnosi se na broj OSI i djece s teškoćama u razvoju koji će sudjelovati u parasportskim treninzima. | SF.3.4.08.03-01 Broj osoba s invaliditetom i djece s teškoćama u razvoju uključenih u parasportske treninge. |
| SR05 Broj osoba u nepovoljnom položaju s postignutom minimalnom razinom sudjelovanja po izlasku | Osoba | Specifični pokazatelj rezultata  Odnosi se na osobe navedene pod pokazateljem SO03 Broj osoba u nepovoljnom položaju koje su sudjelovale u parasportskim treninzima u minimalnom trajanju od 36 treninga u tri godine, odnosno 12 treninga godišnje. | SF.3.4.08.03-02 Broj osoba s invaliditetom i djece s teškoćama u razvoju koji su postigli minimalnu razinu sudjelovanja u parasportskim treninzima. |
| SO07 Broj stručnjaka | Osoba | Specifični pokazatelj ostvarenja  Odnosi se na trenere i instruktore koji sudjeluju u usavršavanju za rad s osobama s invaliditetom i djecom s teškoćama u razvoju. | SF.3.4.08.03-03 Broj trenera i instruktora koji su sudjelovali u usavršavanju za rad s osobama s invaliditetom i djecom s teškoćama u razvoju. |
| SR04 Broj stručnjaka sa završenim stručnim usavršavanjem po izlasku | Osoba | Specifični pokazatelj rezultata  Odnosi se na osobe navedene pod pokazateljem SO07 Broj stručnjaka. Za svakog polaznika/polaznicu ostvarenjem rezultata smatrat će se uspješan završetak programa usavršavanja. | SF.3.4.08.03-04 Broj trenera i instruktora koji su završili program usavršavanja za rad s osobama s invaliditetom i djecom s teškoćama u razvoju. |

Prijavitelj ne planira ciljanu vrijednost na razini projektnog prijedloga niti izravno izvještava o navedenim pokazateljima PULJP-a, već doprinos na razini projekta bilježi nadležno tijelo temeljem dokumentacije i informacija prikupljenih iz javno dostupnih registara odnosno registara dostupnih nadležnom tijelu ili osigurava povezivanje na temelju pokazatelja SC PDP-a.

## Odgovornosti za upravljanje

|  |  |
| --- | --- |
| Upravljačko tijelo (UT) | Ministarstvo rada, mirovinskoga sustava, obitelji i socijalne politike, Uprava za upravljanje operativnim programima Europske unije |
| Posredničko tijelo razine 1 (PT1) | Ministarstvo turizma i sporta, Uprava za strateško planiranje, digitalizaciju i EU fondove. |

|  |  |
| --- | --- |
| Posredničko tijelo razine 2 (PT2) | Hrvatski zavod za zapošljavanje, Ured za financiranje i ugovaranje projekata Europske unije |

Tijelo nadležno za odabir je PT1. Posredničko tijelo razine 2 vrši provjeru prihvatljivosti troškova.

## Financijska alokacija PDP-a

Ukupan raspoloživ iznos bespovratnih sredstava za dodjelu u okviru ovog PDP-a je 4.000.000,00 EUR od čega je:

* iznos sredstava osiguran u Državnom proračunu RH iz sredstava Europske unije i Europskog socijalnog fonda plus 3.400.000,00 EUR (85 %);
* iznos sredstava osiguran u Državnom proračunu RH za nacionalno sufinanciranje 600.000,00 EUR (15 %).

Nadležno tijelo zadržava pravo:

* povećanja ukupnog raspoloživog iznosa bespovratnih sredstava za dodjelu u okviru ovog PDP-a;
* ne dodijeliti sva raspoloživa sredstva u okviru ovog PDP-a;
* u bilo kojem trenutku otkazati ili obustaviti PDP.

# PRAVILA PDP-A

## Specifični ciljevi PDP-a s ciljnim skupinama i pokazateljima

|  |  |
| --- | --- |
| **Specifični cilj 1. Jačanje kapaciteta trenera i instruktora (zaposlenika klubova/saveza koji su članice HPO-a) kroz njihovo stručno usavršavanje i edukacije s ciljem provođenja praktičnih treninga i aktivnosti s OSI i djecom s teškoćama u razvoju** | |
| **Ciljne skupine** | Treneri i instruktori (zaposlenici klubova/saveza koji su članice HPO-a) |
| **Obrazloženje koristi za ciljne skupine** | Kroz ciljana stručna usavršavanja, treneri i instruktori će steći napredna znanja i vještine specifične za rad s OSI i djecom s teškoćama u razvoju. Treneri i instruktori će biti bolje pripremljeni za identificiranje i prilagodbu treninga individualnim potrebama parasportaša, što će rezultirati učinkovitijim treninzima. Sudjelovanje u stručnom usavršavanju doprinosi njihovom profesionalnom razvoju, a omogućuje i umrežavanje s kolegama i stručnjacima, stvarajući podršku i razmjenu iskustava unutar zajednice trenera i instruktora. |
| **Pokazatelji Specifičnog cilja 1.** | SF.3.4.08.03-03 Broj trenera i instruktora koji su sudjelovali u usavršavanju za rad s osobama s invaliditetom i djecom s teškoćama u razvoju  SF.3.4.08.03-04 Broj trenera i instruktora koji su završili program usavršavanja za rad s osobama s invaliditetom i djecom s teškoćama u razvoju |

|  |  |
| --- | --- |
| **Pokazatelji Specifičnog cilja 1.** | |
| **Naziv pokazatelja Specifičnog cilja:**  SF.3.4.08.03.-03 Broj trenera i instruktora koji su sudjelovali u usavršavanju za rad s osobama s invaliditetom i djecom s teškoćama u razvoju | |
| Opis pokazatelja | U pokazatelj se ubrajaju treneri i instruktori koji su kroz projekt sudjelovali u usavršavanju za rad s OSI i djecom s teškoćama u razvoju. |
| Metoda i dokazna dokumentacija za provjeru postignuća | Sudionici se broje u pokazatelj ulaskom u aktivnost, ako su za njih prikupljeni odgovarajući dokazi:     * dokumentacija o pripadnosti ciljnoj skupini navedena u točki 2.2 Uputa za prijavitelje * dokaz o sudjelovanju na usavršavanju (ispunjena potpisna lista) |
| Primjena pokazatelja | OBAVEZNA |
| Propisana minimalna vrijednost | 44 |

|  |  |
| --- | --- |
| **Pokazatelji Specifičnog cilja 1.** | |
| **Naziv pokazatelja Specifičnog cilja:**  SF.3.4.08.03.-04 Broj trenera i instruktora koji su završili program usavršavanja za rad s osobama s invaliditetom i djecom s teškoćama u razvoju | |
| Opis pokazatelja | U pokazatelj se ubrajaju treneri i instruktori koji su uspješno završili program usavršavanja za rad s osobama s invaliditetom i djecom s teškoćama u razvoju |
| Metoda i dokazna dokumentacija za provjeru postignuća | Sudionici se broje u pokazatelj završetkom sudjelovanja u aktivnosti, ako je za njih prikupljen odgovarajući dokaz:   * dokumentacija o pripadnosti ciljnoj skupini navedena u točki 2.2 Uputa za prijavitelje * dokaz o završenom usavršavanju (potvrda o završenoj edukaciji) |
| Primjena pokazatelja | OBAVEZNA |
| Propisana minimalna vrijednost | 44 |

|  |  |
| --- | --- |
| **Specifični cilj 2.** **Poboljšanje pristupa parasportskim sadržajima osobama s invaliditetom i djeci s teškoćama u razvoju** | |
| **Ciljne skupine** | OSI i djeca s teškoćama u razvoju |
| **Obrazloženje koristi za ciljne skupine** | Kroz projektne aktivnosti očekuje se poboljšanje kvalitete života, socijalna uključenost, poboljšanje zdravlja, nediskriminacija i omogućavanje uvjeta za stvaranje jednakih mogućnosti za OSI i djecu s teškoćama u razvoju. |
| **Pokazatelji Specifičnog cilja 2.** | SF.3.4.08.03.-01 Broj osoba s invaliditetom i djece s teškoćama u razvoju uključenih u parasportske treninge  SF.3.4.08.03.-02 Broj osoba s invaliditetom i djece s teškoćama u razvoju koji su postigli minimalnu razinu sudjelovanja u parasportskim treninzima |

|  |  |
| --- | --- |
| **Pokazatelji Specifičnog cilja 2.** | |
| **Naziv pokazatelja Specifičnog cilja:**  SF.3.4.08.03.-01 Broj osoba s invaliditetom i djece s teškoćama u razvoju uključenih u parasportske treninge | |
| Opis pokazatelja | U pokazatelj se ubrajaju OSI i djeca s teškoćama u razvoju koji su sudjelovali u parasportskim treninzima. |
| Metoda i dokazna dokumentacija za provjeru postignuća | Sudionici se broje u pokazatelj ulaskom u aktivnost, ako su za njih prikupljeni odgovarajući dokazi:   * dokumentacija o pripadnosti ciljnoj skupini navedena u točki 2.2 Uputa za prijavitelje   dokaz o sudjelovanju na parasportskim treninzima (ispunjena potpisna lista). |
| Primjena pokazatelja | OBAVEZNA |
| Propisana minimalna vrijednost | 400 |

|  |  |
| --- | --- |
| **Pokazatelji Specifičnog cilja 2.** | |
| **Naziv pokazatelja Specifičnog cilja:**  SF.3.4.08.03.-02 Broj osoba s invaliditetom i djece s teškoćama u razvoju koji su postigli minimalnu razinu sudjelovanja u parasportskim treninzima | |
| Opis pokazatelja | U pokazatelj se ubrajaju OSI i djeca s teškoćama u razvoju koji su postigli minimalnu razinu sudjelovanja u parasportskim treninzima. |
| Metoda i dokazna dokumentacija za provjeru postignuća | Sudionici se broje u pokazatelj postignućem minimalne razine sudjelovanja u parasportskim treninzima, ako je za njih prikupljen odgovarajući dokaz:   * dokumentacija o pripadnosti ciljnoj skupini navedena u točki 2.2 Uputa za prijavitelje * dokaz o sudjelovanju (potvrda o postizanju minimalne razine sudjelovanja u parasportskim treninzima). |
| Primjena pokazatelja | OBAVEZNA |
| Propisana minimalna vrijednost | 400 |

Prijavitelj na razini projektnog prijedloga treba obrazložiti doprinos pokazateljima specifičnih ciljeva PDP-a te njihove konkretne ciljane vrijednosti navesti u Prijavnom obrascu gdje je primjenjivo. Neće se smatrati prihvatljivima za financiranje projektni prijedlog za koje nisu odabrani svi pokazatelji čija je primjena obvezna i/ili za koje nije navedena predviđena propisana minimalna ciljana vrijednost.

U slučaju neostvarenja planiranih vrijednosti pokazatelja specifičnog cilja, a koju je prijavitelj naveo u obrascu projektnog prijedloga, PT2 će izvršiti financijsku korekciju na razini ukupnih odobrenih troškova projekta.

Uzimajući u obzir postotak neostvarenja postavljene ciljne vrijednosti za pojedinačni pokazatelj u okviru specifičnog cilja na kraju provedbe projekta, a s obzirom na odobrene vrijednosti u završnom Zahtjevu za nadoknadom sredstava, primjenjivat će se sljedeća stopa financijske korekcije na ukupno odobrene troškove projekta:

|  |  |
| --- | --- |
| Postotak ostvarenja vrijednosti pokazatelja SC PDP-a u odnosu na planirane vrijednosti | Stopa financijske korekcije na ukupne odobrene troškove projekta |
| Manje od 85 %, ali veće od ili jednako 70% | 2 % |
| Manje od 70 %, ali veće od ili jednako 60% | 5 % |
| Manje od 60 % | 10 % |

U slučaju neostvarenja postavljenih ciljanih vrijednosti većih od 15 % za više pokazatelja u okviru jednog specifičnog cilja PDP-a, prilikom primjene financijske korekcije određuje se ona stopa koja ima najvišu vrijednost (stope se ne kumuliraju).

U slučaju neostvarenja postavljenih ciljnih vrijednosti većih od 15 % za pokazatelje u okviru različitih specifičnih ciljeva PDP-a, prilikom primjene financijske korekcije stope se kumuliraju.

## Dokazivanje ciljne skupine

Prijavitelj je dužan kroz provedbu projekta dokazivati pripadnost osoba i/ili entiteta sljedećim identificiranim ciljnim skupinama PDP-a na sljedeći način:

|  |  |
| --- | --- |
| **CILJNE SKUPINE** | |
| **SUDIONICI (fizičke osobe)** | **Dokazna dokumentacija** |
| Treneri (zaposlenici klubova/saveza koji su članice HPO-a) | * Ugovor o radu između poslodavca i zaposlenika iz kojeg je razvidno da je pripadnik ciljane skupina zaposlen kao trener u klubu/savezu koji je članica HPO-a * Dokaz o stručnoj kvalifikaciji sukladno Zakonu o sportu (diploma trenera o odgovarajućoj stručnoj spremi odnosno uvjerenje o stručnoj osposobljenosti za obavljanje poslova trenera) |
| Instruktori (zaposlenici klubova/saveza koji su članice HPO-a) | * Ugovor o radu između poslodavca i zaposlenika iz kojeg je razvidno da je pripadnik ciljne skupine zaposlen kao instruktor u klubu/savezu koji je članica HPO-a * Dokaz o stručnoj kvalifikaciji sukladno Zakonu o sportu (diploma instruktora o odgovarajućoj stručnoj spremi odnosno uvjerenje o stručnoj osposobljenosti za obavljanje poslova sportskog instruktora) |
| OSI i djeca s teškoćama u razvoju | * Potvrda o upisu u Registar osoba s invaliditetom ili   Nalaz/mišljenje/rješenje relevantnog tijela koje dokazuje vrstu ili stupanj ili postotak oštećenja |

Prilikom planiranja ciljnih vrijednosti za pokazatelje SC PDP-a vezanih uz fizičke osobe (sudionike) nužno je voditi računa o obvezi prikupljanja osobnih podataka. Kao preduvjet uključivanja sudionika i vezanih pokazatelja u Zahtjev za nadoknadom sredstava, odgovornost je Korisnika za svakog sudionika projekta osigurati prikupljanje obveznog seta osobnih podataka koji uključuje: ime i prezime, OIB, spol, datum rođenja, status na tržištu rada i status obrazovanja. Dodatno, obveza je Korisnika upoznati potencijalne sudionike s obvezom davanja osobnih podataka prije uključivanja u projektne aktivnosti.

Prijavitelj je prilikom odabira sudionika dužan postupati transparentno i poštovati načela jednakog postupanja te zabrane diskriminacije.

U procesu odabira sudionika moraju biti navedeni jasni kriteriji odabira.

Sudionike će se informirati o mogućnostima sudjelovanja na projektu najmanje preko sljedećih komunikacijskih kanala:

* putem radija/TV, mrežnih stranica prijavitelja i kanala na društvenim mrežama;
* putem oglasnih ploča na mjestima poput sportskih objekata, škola, rehabilitacijskih centara, bolnica, fakulteta i sl.

Prijavitelj mora osigurati jasan revizijski trag o provedenom postupku odabira kako bi se utvrdilo da su poštivani kriteriji odabira za sudionike te načela jednakog postupanja i zabrane diskriminacije. Uz Zahtjev za nadoknadom sredstava Prijavitelj će biti u obvezi dostaviti dokumentaciju o istom.

## Obrada osobnih podataka sudionika

U procesu prijave i provedbe projekata odnosno izvršavanja ugovora o dodjeli bespovratnih sredstava u sklopu PULJP-a dolazi do obrade osobnih podatka ispitanika.

Osobni podaci ispitanika obrađuju se u svrhu izrade i podnošenja projektnog prijedloga, provedbe postupka dodjele bespovratnih sredstava, sklapanja i izvršavanja ugovora o dodjeli bespovratnih sredstava, provedbe revizije i kontrole postupaka odabira, postupaka dodjele bespovratnih sredstava i izvršenja ugovora o dodjeli bespovratnih sredstava te u svrhu provođenja vrednovanja provedbe PULJP-a.

Obrada osobnih podataka provodi se temeljem i sukladno odredbama Uredbe (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka),odredbama Zakona o provedbi Opće uredbe o zaštiti podataka (Narodne novine br. 42/18), kao i drugim odredbama zakonodavstva Europske unije te odredbama drugih zakona i propisa Republike Hrvatske koje reguliraju područje zaštite osobnih podataka.

Detaljne informacije o obradi osobnih podataka ispitanika koji sudjeluju u procesu prijave i provedbe projekata, odnosno izvršavanja ugovora o dodjeli bespovratnih sredstava u sklopu PULJP-a, kao i o pravima Prijavitelja, sudionika i drugih ispitanika u odnosu na obradu osobnih podataka sukladno Općoj uredbi o zaštiti podataka dostupne su u obavijestima o privatnosti/politikama privatnosti te drugim internim pravilima i aktima tijela koja sudjeluju u procesu prijave i provedbe projekata, odnosno izvršavanja i praćenja te revizije i kontrole izvršavanja ugovora o dodjeli bespovratnih sredstava u sklopu PULJP-a. Obrada osobnih podataka bit će regulirana i ugovorom o dodjeli bespovratnih sredstava koji se sklapa s Prijaviteljem (Nositeljem projekta) / Korisnikom.

Prijavitelj (Nositelj projekta), odnosno Korisnik u procesu prijave i provedbe projekata, odnosno izvršavanja ugovora o dodjeli bespovratnih sredstava u sklopu PULJP-a, u svojstvu voditelja obrade u smislu Opće uredbe o zaštiti podataka, obrađuje (prikuplja, dostavlja i slično) osobne podatke sudionika i drugih dionika u projektu kao ispitanika. Prijavitelj (nositelj projekta), odnosno Korisnik dužan je prilikom obrade osobnih podataka u svojstvu voditelja obrade postupati sukladno Općoj uredbi o zaštiti podataka, Zakonu o provedbi Opće uredbe o zaštiti podataka, ostalim zakonima i propisima te mišljenjima i praksi iz područja zaštite osobnih podataka, kao i sukladno ovoj Uputi i ugovoru o dodjeli bespovratnih sredstava.

Sukladno obvezi iz članka 49. Uredbe 2021/1060, podaci o projektima financiranim iz ESF+ javno se objavljuju na mrežnoj stranici ESF+ u okviru Popisa operacija.

## Iznosi i intenziteti bespovratnih sredstava po pojedinačnom projektnom prijedlogu

|  |
| --- |
| **Najviši iznos bespovratnih sredstava koji se dodjeljuje u okviru PDP-a** |
| 4.000.000,00 EUR |

Intenzitet potpore (udio bespovratnih sredstava) po projektnom prijedlogu može iznositi najviše do 100 % prihvatljivih troškova. U okviru ovog PDP-a ne očekuje se sufinanciranje od strane Prijavitelja.

Korisnicima se osigurava isplata predujma u iznosu do 40 % ukupne vrijednosti dodijeljenih bespovratnih sredstava.

## Prihvatljive projektne aktivnosti i mjerljivi ishodi

U okviru PDP-a prihvatljive su za financiranje sljedeće aktivnosti:

|  |
| --- |
| **Specifični cilj 1. Jačanje kapaciteta trenera i instruktora (zaposlenika klubova/saveza koji su članice HPO-a) kroz njihovo stručno usavršavanje i edukacije s ciljem provođenja praktičnih treninga i aktivnosti s OSI i djecom s teškoćama u razvoju** |
| OBVEZNE AKTIVNOSTI:   1. Usavršavanje stručnjaka za rad s OSI i djecom s teškoćama u razvoju |

|  |  |
| --- | --- |
| **Specifični cilj 2. Poboljšanje pristupa parasportskim sadržajima osobama s invaliditetom i djeci s teškoćama u razvoju** | |
| OBVEZNE AKTIVNOSTI:   1. Provedba parasportskih treninga namijenjenih OSI i djeci s teškoćama u razvoju – aktivnost obuhvaća rad na povećanju motoričkih i funkcionalnih sposobnosti za uspješno izvođenje tehnike pojedinog sporta (ostvarenje jednog treninga smatra se sudjelovanjem na jednom treningu u trajanju od 60 minuta) |  |

|  |
| --- |
| **Horizontalne aktivnosti** |
| Komunikacija i vidljivost   * Organizacija festivala parasporta * Izrada edukativno-promotivnog filma * Izrada i tisak promotivnih materijala * Izrada i dizajn web stranice projekta   Upravljanje projektom i administracija     * Rad projektnog tima i upravljanje projektom |

Prijavitelj u okviru projektnog prijedloga mora planirati te opisati provedbu horizontalnih aktivnosti, međutim nije u obvezi planirati troškove potrebne za provedbu horizontalnih aktivnosti (u slučaju kada troškove prijavitelj snosi sam).

Prilikom definiranja aktivnosti komunikacije i vidljivosti, potrebno je uzeti u obzir obveze definirane **točkom 2.10**. Dodatni primjeri aktivnosti komunikacije i vidljivosti: tisak i nabava informativnog i promotivnog materijala, izrada promotivnog videa, organizacija informativnog događanja i slično.

Prijavitelj u okviru projektnog prijedloga, nužno mora odabrati naznačene obvezne aktivnosti.

Dodatne aktivnosti nisu prihvatljive.

Za sve aktivnosti PDP-a, osim aktivnosti Upravljanje projektom i administracija, razrađeni su sljedeći mjerljivi ishodi za koje Prijavitelj ima obvezu uvrštavanja u projektni prijedlog u slučaju odabira aktivnosti.

|  |  |
| --- | --- |
| **POPIS MJERLJIVIH ISHODA** | |
| **Naziv Mjerljivog ishoda 1: Broj provedenih edukacija za stručnjake kroz projekt** | |
| **Opis ishoda i poveznica s aktivnosti** | Stručnjaci će se upoznati s nomenklaturom parasportova u sustavu HPO-a te povijesnim razvojem parasportova u svijetu i u Hrvatskoj. Učit će o različitim vrstama invaliditeta, uzrocima njihovog nastajanja, kao i indikacijama i kontraindikacijama za bavljenje sportom. Program će obuhvatiti osnove funkcionalne klasifikacije te će osposobiti stručnjake za odabir odgovarajućih parasportova s obzirom na vrstu i težinu invaliditeta. Posebna pažnja bit će posvećena psihološkom pristupu djeci s teškoćama u razvoju, OSI i njihovim roditeljima. Stručnjaci će također savladati pravila i propozicije po sportovima, osnove kineziološke metodike i metodike treninga, uključujući osnove organizacijskih oblika rada, strukture treninga i metode podučavanja u parasportovima. Kao doprinos mjerljivom ishodu broje se provedene edukacije stručnjaka (zaposlenika klubova/saveza koji su članice HPO-a).  Minimalno trajanje edukacije je 20h.  Mjerljivi ishod je obavezan.  Mjerljivi ishod povezan je s provedbom obvezne aktivnosti **Usavršavanje stručnjaka za rad s OSI i djecom s teškoćama u razvoju** u okviru Specifičnog cilja 1. |
| **Dokazna dokumentacija** | * program edukacije * potpisna lista |
| **Propisana minimalna vrijednost** | 3 |
| **Naziv Mjerljivog ishoda 2: Broj provedenih parasportskih treninga za OSI i djecu s teškoćama u razvoju** | |
| **Opis ishoda i poveznica s aktivnosti** | Ishod se odnosi na broj provedenih parasportskih treninga u kojem sudjeluju OSI i djeca s teškoćama u razvoju. Svaki provedeni parasportski trening se ubraja u doprinos vrijednosti mjerljivog ishoda te je za svaki potrebno dostaviti propisanu dokaznu dokumentaciju.  Mjerljivi ishod smatra se ostvarenim provedbom minimalno 4 parasportska treninga mjesečno, od strane 44 trenera, u trajanju od 36 mjeseci.  Mjerljivi ishod je obavezan.  Mjerljivi ishod povezan je s provedbom obvezne aktivnosti **Provedba parasportskih treninga namijenjenih OSI i djeci s teškoćama u razvoju** u okviru Specifičnog cilja 2. |
| **Dokazna dokumentacija** | * evidencijska lista/izvještaj s treninga |
| **Propisana minimalna vrijednost** | 6336 |
| **Naziv Mjerljivog ishoda 3: Održan festival parasporta** | |
| **Opis ishoda i poveznica s aktivnosti** | Svrha festivala parasporta je promocija i jačanje parasporta u Republici Hrvatskoj. Ovaj događaj okupit će sportaše s invaliditetom, njihove trenere, obitelji, kao i širu javnost, s ciljem povećanja svijesti o mogućnostima i postignućima parasporta. Festival će se odvijati na javnom mjestu te će uključivati demonstracije sportova i prateće aktivnosti. Osim toga, festival će predstavljati lako dostupan izvor informacija o mogućnostima uključivanja u parasportske treninge, budućim događanjima te rezultatima i uspjesima parasportaša. U okviru zadnjeg festivala parasporta održati će se konferencija o projektnim rezultatima.  Mjerljivi ishod je obavezan.  Mjerljivi ishod povezan je s provedbom obvezne aktivnosti **Komunikacija i vidljivost** u okviru Horizontalnih aktivnosti. |
| **Dokazna dokumentacija** | * poveznica na web stranicu s objavom o održavanju festivala |
| **Propisana minimalna vrijednost** | 3 |
| **Naziv Mjerljivog ishoda 4: Izrađen edukativno-promotivni film** | |
| **Opis ishoda i poveznica s aktivnosti** | Izrada edukativno-promotivnog filma ključan je korak u promociji parasporta i podizanju svijesti o mogućnostima i postignućima sportaša s invaliditetom. Šira javnost će biti informirana o parasportu i njegovim izazovima. Prikazivanje uspjeha i postignuća sportaša s invaliditetom potaknut će osobe s invaliditetom i djecu s teškoćama u razvoju da se aktivno uključe u parasportske aktivnosti.  Mjerljivi ishod je obavezan.  Mjerljivi ishod povezan je s provedbom obvezne aktivnosti **Komunikacija i vidljivost** u okviru Horizontalnih aktivnosti. |
| **Dokazna dokumentacija** | * poveznica na web stranicu prijavitelja na kojoj je film dostupan za preuzimanje |
| **Propisana minimalna vrijednost** | 1 |
| **Naziv Mjerljivog ishoda 5: Izrađeni i tiskani promotivni materijali projekta** | |
| **Opis ishoda i poveznica s aktivnosti** | Cilj je osigurati vidljivost i informiranost o projektu putem raznih promotivnih materijala, što uključuje planiranje, izradu i distribuciju promotivnih materijala kako bi se javnost, dionici i ciljne skupine informirali o ciljevima projekta. Time se povećava prepoznatljivost projekta, podržava transparentnost i osigurava širenje ključnih informacija.  Mjerljivi ishod je obavezan.  Mjerljivi ishod povezan je s provedbom obvezne aktivnosti **Komunikacija i vidljivost** u okviru Horizontalnih aktivnosti. |
| **Dokazna dokumentacija** | * primjerak tiskanog promotivnog **letka** (minimalna vrijednost 1300 primjeraka) * primjerak tiskanog **plakata** (minimalna vrijednost 170 primjeraka) * primjerak tiskanog **roll-upa** (minimalna vrijednost 30 primjeraka) |
| **Propisana minimalna vrijednost** | 1500 |
| **Naziv Mjerljivog ishoda 6: Izrađena web stranica projekta** | |
| **Opis ishoda i poveznica s aktivnosti** | Izrada web stranice projekta služit će za promociju i osiguravanje vidljivosti aktivnosti vezanih uz jačanje sustava parasporta. Web stranica će biti centralno mjesto za informiranje javnosti, sportaša, trenera, partnera i drugih zainteresiranih strana o svim aspektima projekta, a na njoj će biti dostupni i edukativni materijali vezani uz rad s OSI i djecom s teškoćama u razvoju.  Mjerljivi ishod je obavezan.  Mjerljivi ishod povezan je s provedbom obvezne aktivnosti **Komunikacija i vidljivost** u okviru Horizontalnih aktivnosti. |
| **Dokazna dokumentacija** | * poveznica na web stranicu projekta |
| **Propisana minimalna vrijednost** | 1 |

Prijavitelj na razini projektnog prijedloga treba obrazložiti doprinos mjerljivim ishodima te njihove konkretne ciljne vrijednosti navesti u Prijavnom obrascu gdje je primjenjivo.

Neće se smatrati prihvatljivima za financiranje projekti za koje nisu odabrani svi mjerljivi ishodi aktivnosti koje su obvezne u projektnom prijedlogu i/ili za koje nije navedena predviđena propisana minimalna ciljna vrijednost.

U slučaju neostvarenja planiranih vrijednosti mjerljivih ishoda, a koju je prijavitelj naveo u obrascu projektnog prijedloga, PT2 može izvršiti financijsku korekciju na razini ukupno odobrenih troškova aktivnosti povezanih s ishodima.

Prijavitelj je za sve aktivnosti, osim aktivnosti Upravljanja projektom i administracije, za koje nisu unaprijed utvrđeni mjerljivi ishodi, a koje planira provesti kroz projekt obvezan razraditi jedan mjerljivi ishod.

## Prihvatljivost Prijavitelja

### Prihvatljivi prijavitelji

PDP se upućuje unaprijed određenom Prijavitelju: **Hrvatski paraolimpijski odbor**, OIB:  40185534390, Savska cesta 137, 10 000 Zagreb.

Pozvani Prijavitelj je odabran na temelju sljedećih dokumenata koji definiraju zakonodavni/institucionalni okvir i/ili stratešku podlogu kojim se utvrđuje nadležnost u području djelatnosti i/ili zemljopisnom području na koje se odnosi dodjela bespovratnih sredstava sukladno primjenjivim propisima:

- Zakon o sportu (NN 141/22)

Članak 47. Zakona definira HPO kao krovno sportsko udruženje osoba s invaliditetom u Republici Hrvatskoj u koje se udružuju parasportski savezi te druge udruge čija je djelatnost od značaja za promicanje sporta osoba s invaliditetom. HPO svojim pravilima određuje ustrojstvo i način rada, članstvo i način ostvarivanja prava i obveza članova, način uporabe i zaštite simbola i obilježja Međunarodnog paraolimpijskog odbora i HPO-a te druga pitanja u vezi s djelokrugom i zadaćama Hrvatskog paraolimpijskog odbora. Osim toga, Odbor osigurava uvjete za nesmetan razvoj parasporta i paraolimpijskog pokreta u Republici Hrvatskoj.

Sukladno Članku 48. Zakona, HPO potiče i promiče razvoj parasporta u Republici Hrvatskoj, a istovremeno promiče vrhunska sportska dostignuća parasportaša. Osim što potiče stručni rad u sportu i skrbi o osposobljavanju stručnih djelatnika u sportu, Odbor provodi stručni nadzor nad radom trenera te vrši kontrolu i izvještava tijelo državne uprave nadležno za sport o učinku razvojnih programa za parasportaše i programa za trenere koji su financirani kroz program javnih potreba u sportu na državnoj razini.

### Formiranje Partnerstva i prihvatljivi Partneri

Prijavitelj mora djelovati samostalno. U sklopu ovog PDP-a Partnerstvo nije dozvoljeno.

### Uvjeti prihvatljivosti koji se odnose na Prijavitelja

Prijavitelj mora ispunjavati sljedeće zahtjeve:

1. Posjedovati stabilne i dostatne izvore financiranja za provedbu aktivnosti projekta.

2. Posjedovati dostatne operativne i administrativne kapacitete.

3. Posjedovati sljedeće prethodno iskustvo u provedbi aktivnosti koje se financiraju ovim PDP-om: prijavitelj ima prethodno iskustvo u provedbi 1 ili više projek(a)ta[[2]](#footnote-2) kumulativne vrijednosti minimalno 75% od traženog iznosa bespovratnih sredstava u projektnoj prijavi (projekt mora biti završen najkasnije s danom predaje projektnog prijedloga na Poziv „Jačanje sustava parasporta u Republici Hrvatskoj“)

### Osnove isključenja za Prijavitelja

Iz postupka dodjele će se isključiti projektni prijedlog ukoliko je Prijavitelj u jednoj od sljedećih situacija isključenja:

|  |  |
| --- | --- |
| **OSNOVA ISKLJUČENJA** | **NAČIN DOKAZIVANJA** |
| Prijavitelj ne ispunjava obvezu isplate plaća zaposlenicima, plaćanja doprinosa za financiranje obveznih osiguranja (osobito zdravstveno ili mirovinsko) ili plaćanja poreza u skladu s propisima Republike Hrvatske kao države u kojoj je osnovan Prijavitelj i u kojoj će se provoditi Ugovor o dodjeli bespovratnih sredstava i u skladu s propisima države poslovnog nastana Prijavitelja (ako oni nemaju poslovni nastan u Republici Hrvatskoj). Smatra se prihvatljivim da prijavitelj/korisnik nije udovoljio spomenutim obvezama, ako mu sukladno posebnom propisu plaćanje tih obveza nije dopušteno ili mu je odobrena odgoda plaćanja. | Potvrda Porezne uprave o stanju javnog duga ili drugog nadležnog tijela u državi poslovnog nastana |
| U slučaju da je nad gospodarskim subjektom podnesen prijedlog za pokretanje predstečajnog ili stečajnog postupka; pokrenut prethodni postupak radi utvrđivanja uvjeta za otvaranje stečajnog postupka; otvoren predstečajni ili stečajni postupak, ispunjeni uvjeti za pokretanje ili je pokrenut postupak likvidacije (po službenoj dužnosti ili po prijedlogu); podnesen prijedlog za otvaranje postupka izvanredne uprave; da njime upravlja osoba postavljena od strane nadležnog suda ili je pokrenut postupak nadležnog suda za postavljanje osobe koja će njime upravljati; da je u nagodbi s vjerovnicima ili je pokrenut postupak nagodbe s vjerovnicima; da je obustavio poslovne djelatnosti, ili da se nalazi u postupku koji su, prema propisima države njegova sjedišta ili nastana kojima se regulira pitanje insolvencijskog prava, slični nekom od prethodno navedenih postupaka. | Izjava Prijavitelja  Sudski registar |
| U slučaju ako je prijavitelj ili osoba ovlaštena po zakonu za zastupanje Prijavitelja (osobe koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta) pravomoćno osuđena za bilo koje od sljedećih kaznenih djela odnosno za odgovarajuća kaznena djela prema propisima države sjedišta ili države čiji je državljanin osoba ovlaštena po zakonu za njihovo zastupanje:   * sudjelovanje u zločinačkoj organizaciji, na temelju članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) iz Kaznenog zakona (NN, br. 125/11, 144/12, 56/15, 61/15, 101/17, 118/18, 126/19. 84/21, 114/22), članka 333. (udruživanje za počinjenje kaznenih djela) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11); * terorizam ili kaznena djela povezana s terorističkim aktivnostima, na temelju članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam), članka 101.a (putovanje u svrhu terorizma) i članka 102. (terorističko udruženje) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12); * pranje novca ili financiranje terorizma, na temelju članka 98. (financiranje terorizma) i članka 265. (pranje novca) Kaznenog zakona (NN 125/2011, 144/2012, 56/2015, 61/2015, 101/2017, 118/2018) i članka 279. (pranje novca) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12); * dječji rad ili druge oblike trgovanja ljudima, na temelju članka 106. (trgovanje ljudima) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 175. (trgovanje ljudima i ropstvo) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12); * korupciju, na temelju članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12); * prijevaru, na temelju članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona (NN, br. 125/11, 144/12, 56/15, 61/15, 101/17, 118/18) i članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona (NN, br. 110/97, 27/98, 50/00, 129/00, 51/01, 111/03, 190/03, 105/04, 84/05, 71/06, 110/07, 152/08, 57/11, 77/11 i 143/12) | Izjava Prijavitelja |
| Prijavitelj je dostavio lažne podatke pri predočavanju dokaza sukladno gore navedenim točkama. | Provjere tijela odgovornog za dodjelu, javni izvori |
| Prijavitelj je pokušao pribaviti povjerljive informacije ili na nepropisan način utjecati na postupak odabira tijekom ovog ili prijašnjih PDP-ova. | Izjava Prijavitelja |
| Prijavitelj nije izvršio povrat sredstava prema odluci nadležnog tijela računajući od:   * zaprimanja rješenja Upravljačkog tijela kojim se odbija prigovor korisnika na Odluku o nepravilnosti kojom je utvrđen povrat sredstava, ili * od proteka roka za povrat sredstava na temelju raskida ugovora o dodjeli bespovratnih po bilo kojoj osnovi, ili * od proteka roka za povrat sredstava na temelju obavijesti o obvezi povrata predujma. | Izjava Prijavitelja |
| Prijavitelj koji je u sukobu interesa u predmetnom postupku dodjele bespovratnih sredstava. | Izjava Prijavitelja |
| Prijavitelj nema utvrđenu nadležnost za provedbu aktivnosti PDP-a. | Zakon o sportu, Statut HPO-a  Napomena: Tijela državne i javne uprave nisu u obvezi dokazivanja nepostojanja ove osnove isključenja jer je isto utvrđeno na razini postupka dodjele. |

## Prihvatljivost troškova

Prijavitelj je dužan razraditi proračun svih planiranih troškova potrebnih za realizaciju projektnog prijedloga. Proračun projekta treba se zasnivati na načelima ekonomičnosti, učinkovitosti i djelotvornosti tj. troškovi projekta moraju biti dostatni za postizanje očekivanih ishoda i ciljeva, a planirani iznosi trebaju odgovarati tržišnim cijenama. Za određivanje prihvatljivosti troškova, potrebno je uzeti u obzir Pravilnik o prihvatljivosti troškova u okviru ESF+-a te ovim PDP-om utvrđene uvjete prihvatljivosti troškova.

### Prihvatljive vrste troškova

Projektni prijedlozi mogu sadržavati sljedeće prihvatljive vrste troškova:

1. **Izravni troškovi**

Izravni troškovi su svi oni troškovi koji se mogu direktno povezati sa provedbom aktivnosti ili projekta i gdje se izravna povezanost može dokazati.

**Izravni troškovi osoblja**

Trošak rada osoblja zaposlenog na provedbi projektnih aktivnosti kod prijavitelja/partnera, uključujući i nova zapošljavanja: plaće osoba koje izravno sudjeluju u provedbi aktivnosti operacije, odnosno izravno doprinose ostvarenju jednog ili više ciljeva operacije.

Trošak plaća i troškovi povezani s radom da bi se smatrali prihvatljivima u kontekstu izravnih troškova kako to definira Pravilnik o prihvatljivosti troškova u okviru Europskoga socijalnog fonda plus[[3]](#footnote-3), moraju proizlaziti iz radno-pravnog odnosa i/ili državne službe/javne uprave ili drugog primjenjivog zakonodavnog okvira koji regulira radni odnos između radnika i poslodavca (ugovor o radu).

**Ostali izravni troškovi:**

* **Troškovi dodjele potpore stručnjacima**
* troškovi plaće trenerima i instruktorima (zaposlenicima klubova/saveza koji su članice HPO-a) koji provode praktične treninge i aktivnosti s OSI i djecom s teškoćama u razvoju
* drugi troškovi povezani sa sudjelovanjem trenera i instruktora u projektnim aktivnostima (npr. putni troškovi, troškovi smještaja, troškovi dnevnica)
* **Edukacije**
* troškovi usavršavanja stručnjaka za rad s OSI i djecom s teškoćama u razvoju (kotizacije, putni troškovi, troškovi smještaja)
* **Troškovi vanjskih usluga**
* trošak ugovora o djelu/autorskom honoraru/račun za provedbu edukacija za stručnjake
* troškovi najma prostora i opreme za provedbu projektnih aktivnosti te komunikacije i vidljivosti (poput konferencija, festivala parasporta i slično)
* troškovi cateringa (poput osvježenja i/ili ručka) za sudionike festivala parasporta
* troškovi izrade i tisak promotivnih materijala
* troškovi izrade i dizajna web stranice projekta

1. **Neizravni troškovi**

Predstavljaju sve prihvatljive troškove povezane s provedbom projekta, koje nije moguće nedvojbeno i izravno povezati s jednom ili više projektnih aktivnosti, već s provedbom projekta u cjelini. Takvi troškovi mogu uključivati administrativne troškove za koje je teško utvrditi vrijednost koja se veže uz provedbu aktivnosti. Tipični neizravni troškovi su troškovi upravljanja, troškovi postupka zapošljavanja, računovodstveni troškovi, troškovi čišćenja, trošak struje, vode, telefona i sl.

### Upotreba pojednostavljenih troškovnih opcija

U okviru PDP-a Prijavitelj mora odabrati ponuđeni model paušalne stope:

Neizravni troškovi izračunavaju se primjenom paušalne stope od 7 % na prihvatljive izravne troškove projekta.

Za prihvatljive izravne troškove je potrebno primijeniti odgovarajuću kategoriju troška prilikom popunjavanja troškovnika projektnog prijedloga. Na temelju ukupnih iznosa za prihvatljive izravne troškove projekta automatski se prilikom popunjavanja prijavnog obrasca izračunava primjenjiv postotak za neizravne troškove.

Napomena: Tijekom provjera i odobravanja zahtjeva za nadoknadom sredstava neće se vršiti kontrola popratne dokumentacije za troškove projekta izračunate primjenom paušalne stope, osim u slučaju sumnje na počinjenu nepravilnost/prijevaru.

Neovisno o korištenju pojednostavljenih troškovnih opcija, Korisnik je dužan za vrijeme trajanja ugovora o dodjeli bespovratnih sredstava izvršiti sva plaćanja, poštivati odredbe Pravilnika o prihvatljivosti troškova u okviru Europskog socijalnog fonda plus (dostupno na ESF+ internetskoj stranici) te sve relevantne odredbe nacionalnog i europskog zakonodavstva u smislu troškova i izdataka nastalih prilikom provedbe projekta.

Svi ostali troškovi u okviru ovog PDP-a se potražuju kao stvarni troškovi.

### Neprihvatljive vrste troškova

Neprihvatljive vrste troškova za sve projekte koji se financiraju iz ESF+-a navedene su u [Pravilniku o prihvatljivosti troškova](https://narodne-novine.nn.hr/clanci/sluzbeni/2023_07_86_1344.html) u okviru Europskoga socijalnog fonda plus.

Dodatno, vrste neprihvatljivih troškova za projekte u okviru ovog PDP-a su sljedeće:

* izdaci povezani s uslugom revizije projekta;
* neizravni troškovi koji nisu izračunati primjenom paušalne stope i premašuju 7 % prihvatljivih izravnih troškova projekta;
* troškovi dodatnog dohotka za obavljanje poslova vezanih za projekt na temelju ugovora o djelu zaposlenika Korisnika koji istovremeno svoju redovnu plaću primaju na temelju ugovora o radu;
* kamate na dug;
* ulaganja u kapital ili kreditna ulaganja;
* otpremnine, doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* plaćanje neoporezivih bonusa zaposlenima;
* troškovi prigodnih nagrada radniku (božićnica i/ili regres) u stvarno isplaćenom iznosu iznad neoporezivog godišnjeg iznosa;
* jubilarne nagrade i naknade za odvojeni život;
* naknade plaća za vrijeme privremene nesposobnosti za rad zbog bolesti ili ozljede i privremene spriječenosti obavljanja rada zbog određenog liječenja ili medicinskog ispitivanja koje se ne može obaviti izvan radnog vremena osiguranika na teret sredstava Hrvatskog zavoda za zdravstveno osiguranje;
* jednokratne naknade i potpore koje čine materijalno pravo radnika a koje se ostvaruju temeljem nastanka okolnosti za koje se dodjeljuju i ne isplaćuju se svim zaposlenicima korisnika (u slučaju smrti člana uže obitelji, za novorođeno dijete, zbog bolovanja zaposlenika duljeg od 90 dana, dar za djecu i slično);
* troškovi koji su već bili financirani iz javnih izvora odnosno troškovi koji se u razdoblju provedbe projekta financiraju iz drugih izvora;
* porez na dodanu vrijednost (PDV) (osim u slučajevima kada Korisnik nema mogućnost povrata PDV-a u okviru nacionalnog zakonodavstva o PDV-u);
* trošak kupnje i održavanja vozila;
* trošak kupnje opreme
* kazne, financijske globe i troškovi sudskih sporova;
* gubici zbog fluktuacija valutnih tečaja i provizija na valutni tečaj;
* bankovni troškovi za otvaranje i vođenje računa, naknade za financijske transfere i druge pristojbe u potpunosti financijske prirode;
* upravne pristojbe;
* kupnja zemljišta, nekretnina i infrastrukture;
* troškovi održavanja/zamjena i amortizacije;
* izdaci jamstava koja izdaje banka ili druga financijska institucija;
* troškovi vezani uz radionice, seminare, konferencije, kongrese i druge oblike usavršavanja i savjetovanja povezane s upravljanjem projektom i administracijom, osim onih u organizaciji posredničkih tijela kao ugovornih strana;
* doprinosi u naravi u obliku izvršavanja radova ili osiguravanja roba, usluga, zemljišta i nekretnina za koje nije izvršeno plaćanje u gotovini, potkrijepljeno računima ili dokumentima iste dokazne vrijednosti;
* troškovi plaća i povezanih troškova osoba koje su kontinuirano uključene u provedbu projektnih aktivnosti ili upravljanje i administraciju projektom te promidžbu i vidljivost koji nisu u skladu s pozitivnim propisima nacionalnog zakonodavstva i važećom Uputom o prihvatljivosti troškova plaća i troškova povezanih s radom u okviru Europskog socijalnog fonda + 2021.-2027.;
* trošak potvrde (solemnizacije) bjanko zadužnice;
* drugi troškovi koji nisu u neposrednoj povezanosti sa sadržajem i ciljevima projekta.

### Prihodi

Nije dopušteno ciljnim skupinama naplaćivati sudjelovanje u projektnim aktivnostima. Ukoliko se tijekom provedbe aktivnosti projekta ostvare određeni prihodi, ukupan iznos bespovratnih sredstava bit će umanjen za iznos ostvarenog prihoda.

## Lokacija i razdoblje provedbe projekta

### Lokacija provedbe

Projektne aktivnosti se moraju provoditi na području Republike Hrvatske odnosno za korist ciljnih skupina sa sjedištem/prebivalištem ili boravištem na području Republike Hrvatske.

### Početak razdoblja provedbe

Provedba projekta započinje stupanjem Ugovora o dodjeli bespovratnih sredstava na snagu. Datum početka provedbe definirat će se Ugovorom o dodjeli bespovratnih sredstava.

### Trajanje razdoblja provedbe

Razdoblje provedbe projekta može trajati najmanje 36 mjeseci, a najviše 38 mjeseci od datuma kada je na snagu stupio Ugovor o dodjeli bespovratnih sredstava.

## Horizontalna načela

Prijavitelji su obavezni pridržavati se zakonskih odredbi koje predstavljaju minimalne zahtjeve pri provedbi horizontalnih načela. Poštujući zakonske odredbe projekt je neutralan u pogledu horizontalnih politika, a pripadajući troškovi i aktivnosti neće se smatrati doprinosom horizontalnim načelima i politikama već ispunjenjem zakonske obaveze. Ukoliko projekt sadrži dodatne aktivnosti uz propisani minimum poštivanja zakonskih odredbi, tada projekt promiče horizontalna načela EU. Usklađenost projekta s horizontalnim politikama opisuje se u Prijavnom obrascu.

U okviru ovog PDP-a, obvezno je osigurati doprinos projekata promicanju jednog od sljedećih horizontalnih načela:

* osiguranje ravnopravnosti žena i muškaraca i promicanje rodne ravnopravnosti;
  + u okviru provedbe aktivnosti potrebno je uključiti mjere za promicanje ravnopravnosti žena i muškaraca i promicanja rodne ravnopravnosti;
* suzbijanje diskriminacije po svim osnovama;
  + u okviru provedbe aktivnosti potrebno je uključiti mjere za suzbijanje diskriminacije po svim osnovama;
* mjere za osiguravanje pristupačnosti za OSI;
  + u okviru provedbe aktivnosti potrebno je uključiti mjere za promicanje pristupačnosti za OSI;
* mjere promicanja zelene tranzicije;
  + u okviru provedbe aktivnosti potrebno je uključiti mjere za promicanje zelene tranzicije;
* mjere promicanja digitalne tranzicije;
  + u okviru provedbe aktivnosti potrebno je uključiti mjere za promicanje digitalne tranzicije.

Prijavitelji su obvezni u projektnom prijedlogu, u odgovarajućoj kategoriji, obrazložiti u okviru kojih aktivnosti projekta te na koji način i osiguravaju konkretan doprinos promicanju horizontalnih načela.

Radi ispunjavanja horizontalnih uvjeta koji omogućavaju provedbu, projekti u okviru ovog PDP-a moraju biti usklađeni s:

1. **Poveljom Europske unije o temeljnim pravima**

Povelja sadržava popis ljudskih prava koja su utvrđena u ustavima država članica, Europskoj konvenciji o ljudskim pravima te međunarodnim ugovorima o ljudskim pravima. U Povelji su na jednom mjestu obuhvaćena sva osobna, građanska, politička, gospodarska i socijalna prava stanovnika EU-a. Poveznica: [Povelja EU o temeljnim pravima](file:///C:\Users\fmilicevic.MSPM\AppData\Local\Microsoft\Windows\INetCache\Content.Outlook\EL0LXQ15\CELEX_12016P_TXT_HR_TXT.pdf)

Prijavitelj je dužan osigurati poštivanje svih zaštićenih prava iz Povelje koja odražavaju šest temeljnih vrijednosti:

1. dostojanstvo (članci 1.-5.),
2. slobode (članci 6.-19.),
3. jednakost (članci 20.-26.),
4. solidarnost (članci 27.-38.),
5. prava građana (članci 39.-46.) i
6. pravda (članci 47.-50.).

Ograničenja pri osiguranju prava i sloboda priznatih Poveljom su moguća samo ako su potrebna i ako odgovaraju ciljevima od općeg interesa ili potrebi zaštite prava i sloboda drugih osoba.

1. **Konvencijom UN-a o pravima osoba s invaliditetom (UNCRPD) u skladu s Odlukom Vijeća 2010/48/EZ**

Konvencija UN-a o pravima osoba s invaliditetom prvi je obvezujući međunarodni instrument za ljudska prava koji se odnosi na invaliditet. Poveznica: [Konvencija UN-a o pravima za OSI](file:///C:\Users\fmilicevic.MSPM\AppData\Local\Microsoft\Windows\INetCache\Content.Outlook\EL0LXQ15\Zakon%20o%20potvrđivanju%20Konvencije%20o%20pravima%20osoba%20s%20invaliditetom%20i%20Fakultativnog%20protokola%20uz%20Konvenciju%20o%20pravima%20osoba%20s%20invaliditetom.html)

Svrha ove Konvencije je promicanje, zaštita i osiguravanje punog i ravnopravnog uživanja svih ljudskih prava i temeljnih sloboda svih osoba s invaliditetom i promicanje poštivanja njihovog urođenog dostojanstva. Osobe s invaliditetom su one osobe koje imaju dugotrajna tjelesna, mentalna, intelektualna ili osjetilna oštećenja, koja u međudjelovanju s različitim preprekama mogu sprečavati njihovo puno i učinkovito sudjelovanje u društvu na ravnopravnoj osnovi s drugima.

Temeljne ideje koje bi trebale usmjeravati tumačenje obveza predviđenih ovom Konvencijom sadržane su u općim načelima, te ih je Prijavitelj dužan uzeti u obzir i osigurati njihovo poštivanje tijekom pripreme i provedbe projekta:

(a) poštivanje urođenog dostojanstva, osobne autonomije uključujući slobodu osobnog izbora i neovisnost osoba,

(b) nediskriminacija,

(c) puno i učinkovito sudjelovanje i uključivanje u društvo,

(d) poštivanje razlika i prihvaćanje osoba s invaliditetom kao dijela ljudske raznolikosti i čovječnosti,

(e) jednakost mogućnosti,

(f) pristupačnost,

(g) jednakost između muškaraca i žena,

(h) poštivanje razvojnih sposobnosti djece s teškoćama u razvoju i poštivanje prava djece s teškoćama u razvoju na očuvanje vlastitog identiteta.

Prijavitelj, ali i sudionici na projektu, mogu uložiti **Pritužbu** u vezi neusklađenosti projekta s Poveljom EU o temeljnim pravima i Konvencijom UN-a za OSI. Pritužba se može uputiti na adrese nadležnih pravobranitelja:

Pučka pravobraniteljica: Savska cesta 41/3, 10000 Zagreb

Pravobranitelj za OSI: Savska cesta 41/3, 10000 Zagreb

## Komunikacija i vidljivost

Korisnik je dužan istaknuti podatak da je projekt sufinanciran sredstvima Europske unije na način kako je navedeno u članku 50. Uredbe 2021/1060 i Prilogu IX. (isto je navedeno i na mrežnoj stranici ESF+ u dijelu „Komunikacija i vidljivost“).

Osim **obaveznog isticanja amblema Europske unije s izjavom o sufinanciranju** na informativnim i promotivnim materijalnima, prijaviteljima je na raspolaganju i mogućnost isticanja ESF+ logotipa u svrhu povećanja vidljivosti projekata sufinanciranih u okviru Fonda/Programa, a sukladno Knjizi grafičkih standarda dostupnoj na mrežnoj stranici ESF+.

Korisnik naznačuje potporu iz fondova na sljedeće načine (članak 50. Uredbe (EU) 2021/1060):

1. navođenjem na službenoj internetskoj stranici korisnika, ako takva stranica postoji, i na internetskim stranicama društvenih medija kratkog opisa operacije, razmjernog razini potpore, uključujući njezine ciljeve i rezultate te uz isticanje financijske potpore Unije;

2. navođenjem izjave u kojoj se na vidljiv način ističe potpora Unije u dokumentima i komunikacijskim materijalima povezanima s provedbom operacije, koji su namijenjeni javnosti ili sudionicima;

3. izlaganjem trajnih ploča ili reklamnih panoa na mjestima koja su jasno vidljiva javnosti, uz prikazivanje amblema Unije u skladu s tehničkim svojstvima utvrđenima u Prilogu IX., čim započne fizička provedba operacija koje uključuju fizička ulaganja ili je ugrađena kupljena oprema **kod operacija čiji ukupni troškovi premašuju 100 000 EUR**; ukoliko se na istoj lokaciji odvija više operacija, prikazuje se jedna ploča ili reklamni pano.

4. za operacije koje nisu obuhvaćene točkom 3., izlaganjem najmanje jednog tiskanog plakata veličine najmanje A3 ili ekvivalentnog elektroničkog zaslona s informacijama o operaciji, uz isticanje potpore iz fondova na mjestu koje je javnosti jasno vidljivo; ako je korisnik fizička osoba, on osigurava, u mjeri u kojoj je to moguće, dostupnost odgovarajućih informacija, uz isticanje potpore iz fondova, na mjestu koje je vidljivo javnosti ili putem elektroničkog zaslona.

Sukladno članku 49. stavak 6. Uredbe (EU) 2021/1060 Korisnik je dužan osigurati da se materijali za komunikaciju i vidljivost, na zahtjev stavljaju na raspolaganje UT-u, institucijama, tijelima, uredima ili agencijama Unije i da se Uniji dodijeli besplatna, neisključiva i neopoziva licencija za upotrebu takvih materijala i sva postojeća prava povezana s njima u skladu s Prilogom IX.

Ako korisnik ne poštuje svoje **obveze vezano uz komunikaciju i vidljivost**, uzimajući u obzir načelo proporcionalnosti, primijenit će se financijska korekcija u iznosu najviše 3 % potpore iz fondova za dotičnu operaciju.

## Obveze koje se odnose na državne potpore i/ili potpore male vrijednosti

Obveze koje se odnose na državne potpore i/ili potpore male vrijednosti (de minimis potpore) ne odnose se na projekt koji će biti financiran u okviru ovog PDP-a.

## Dvostruko financiranje

Prijavitelji ne smiju tražiti/primiti sredstva iz drugih javnih izvora za troškove koji će im biti nadoknađeni u okviru prijavljenog i za financiranje odabranog projekta.

Zabranjeno je dvostruko financiranje iz drugog financijskog instrumenta EU te dvostruko financiranje iz bilo kojeg drugog javnog izvora osim vlastitih sredstava Prijavitelja.

Poštujući načelo izbjegavanja dvostrukog financiranja predloženi prihvatljivi troškovi ne smiju biti prethodno (su)financirani bespovratnim sredstvima, niti isti troškovi, neovisno o okolnostima, smiju biti dva puta financirani iz proračuna Unije. Navedeno znači i da iznos troška prijavljen u zahtjevu za plaćanje jednog od ESI fondova nije prijavljen za potporu drugog fonda ili instrumenta Unije ili za potporu istog fonda u okviru drugog programa.

PT2 zadržava pravo u bilo kojem trenutku od prijavitelja i svih klubova/saveza koje su članice HPO-a zatražiti dostavu sve potrebne dokumentacije za sva sredstva zaprimljena iz javnih izvora u pojedinoj godini vezano za provjeru dvostrukog financiranja (npr. godišnja financijska izvješća, računi, putni nalozi i sl.).

## Zahtjevi koji se odnose na održivost projekta

Prijavitelj mora/ osigurati održivost projekta i projektnih rezultata. Prijavitelj tijekom razdoblja od 5 godina od završetka razdoblja provedbe za projekt mora osigurati:

* održivost aktivnosti i rezultata kako bi se osiguralo ostvarenje pokazatelja utvrđenih za specifični cilj PDP-a;
* prikupljanje podataka o ostvarenju ciljnih vrijednosti pokazatelja.

|  |  |
| --- | --- |
| **Pokazatelji održivosti** | |
| **Naziv pokazatelja održivosti**  **Broj novih OSI i djece s teškoćama u razvoju uključenih u parasportske treninge** | |
| Opis pokazatelja | Pokazatelj broji uključivanje novih pripadnika ciljne skupine, odnosno djece s teškoćama u razvoju i OSI u parasportske treninge. Svake godine uključit će se 40 novih pripadnika ciljne skupine, čime će se osigurati nastavak projektnih aktivnosti. Svaki novouključeni pripadnik ciljne skupine obavezan je sudjelovati u najmanje 12 parasportskih treninga. |
| Metoda i dokazna dokumentacija za provjeru postignuća | Izvješće nakon provedbe projekta s prilozima o dokazu postignuća:  ekranske slike Nacionalnog informacijskog sustava u sportu iz kojeg je vidljiv datum registracije, odnosno početak uključivanja novih pripadnika ciljne skupine u pojedini parasport te evidencijska lista/izvještaj s treninga u svrhu dokazivanja realizacije minimalnog sudjelovanja u broju parasportskih treninga.. |
| Primjena | OBAVEZNA |
| Propisana minimalna vrijednost | 40 novouključenih pripadnika ciljne skupine godišnje |
| Očekivani rok ostvarenja postignuća | 5 godina |

Održivost projekta potrebno je opisati u projektnom prijedlogu vodeći računa o ugovornoj obvezi osiguranja iste, što će nadležna tijela provjeravati nakon završetka provedbe projekta. U slučaju manjkavosti ili neostvarenja održivosti projekta u odnosu na opisano u projektnoj prijavi, nadležno tijelo može primijeniti financijsku korekciju u skladu s odredbama Ugovora o dodjeli bespovratnih sredstava.

# POSTUPAK PRIJAVE

## Izgled, sadržaj i podnošenje projektnog prijedloga

Važno! U postupku pripremanja projektnog prijedloga, Prijavitelj treba proučiti cjelokupnu dokumentaciju PDP-a, redovno pratiti eventualna ažuriranja (izmjene i/ili dopune) dokumentacije PDP-a, obavijesti te, u slučaju da je postavio pitanja u vezi s PDP-om, uzeti u obzir dostavljene odgovore, pri čemu se sve informacije vezane za PDP objavljuju na stranici Europskog socijalnog fonda plus <https://esf.hr/esfplus/>, a projektni prijedlog se priprema i dostavlja putem komponente Platforme Fondovi EU za upravljanje fondovima kohezijske omotnice (u daljnjem tekstu: sustav eKohezija) <https://ekohezija.gov.hr/>.

Projektni prijedlog se podnosi putem sustava eKohezija te se na opisani način provodi zaprimanje i registracija projektnog prijedloga. Neophodno je planirati vrijeme za registraciju na portalu te ispunjavanje i provjeru prijavnog obrasca. Navedeni portal dostupan je 24 sata dnevno, izuzev u vrijeme redovitih ažuriranja, o čemu se pravovremeno na portalu objavljuje obavijest. Bez obzira na dostupnost portala, korisnička podrška dostupna je radnim danima od 9 do 15 sati. Slijedom navedenoga, odgovornost je Prijavitelja pravovremeno poduzeti referentne aktivnosti, uključivo s ciljem dobivanja pojašnjenja i rješavanja eventualnih nejasnoća ili poteškoća koje nastanu prilikom korištenja portala te nadležna tijela za portal, sustav portala, odnosno PDP ne odgovaraju za nemogućnost podnošenja projektnog prijedloga, nemogućnost podnošenja cjelovitog projektnog prijedloga ili nemogućnost pravovremenog podnošenja projektnog prijedloga niti za bilo koju vrstu štete ili izmakle dobiti po toj osnovi.

Na ovaj PDP primjenjuju se Korisničke upute za korištenje sustava eKohezija, koje su objavljene na portalu (upute za prijavu u sustav i podnošenje projektnog prijedloga) i unutar spomenutog sustava eKohezija (upute za provedbu Ugovora). Predmetnim uputama može se pristupiti putem poveznice <https://eufondovi.gov.hr/wp-content/uploads/2023/11/Korisnicke-upute_prijava_V.1.0.pdf>.

Projektni prijedlog, odnosno sva dokumentacija zahtijevana ovim Uputama izrađuje se na hrvatskom jeziku i latiničnom pismu.

Projektni prijedlog podnosi se putem sustava eKohezija u elektroničkom obliku te sadržava sljedeće dokumente u traženom formatu.

* Prijavni obrazac putem komponente Platforme Fondovi EU za upravljanje fondovima

kohezijske omotnice (sustav eKohezija) (<https://ekohezija.gov.hr/>)

* Popratna dokumentacija uz Prijavni obrazac:

1. **Izjava prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (Obrazac 1)**

FORMAT U KOJEM SE DOSTAVLJA: skenirani primjerak originala, potpisan od ovlaštene osobe Prijavitelja i ovjeren službenim pečatom organizacije od strane Prijavitelja, učitan u informacijski sustav za predaju projektnih prijedloga.

* **datirana najranije na dan objave Poziva te najkasnije na dan podnošenja projektnog prijedloga.**

1. **Potvrda Porezne uprave, o stanju javnog dugovanja iz koje je vidljivo nepostojanje javnog dugovanja po osnovi javnih davanja, ne starija od datuma objave Poziva na dostavu projektnih prijedloga**

FORMAT U KOJEM SE DOSTAVLJA: skenirani primjerak originala ili u obliku elektroničkog zapisa, učitan u informacijski sustav za predaju projektnih prijedloga.

1. **Dokumenti prijavitelja koji su podloga opisanom postupanju sukladno Listi zahtjeva za dostavom dodatne dokumentacije uz projektni prijedlog**

FORMAT U KOJEM SE DOSTAVLJA: skenirani primjerak originala i/ili u obliku elektroničkog zapisa, učitan u informacijski sustav za predaju projektnih prijedloga.

Projektni prijedlog mora se dostaviti (podnijeti) kroz sustav eKohezija unutar roka određenog ovim Pozivom. Podneseni projektni prijedlog dobiva jedinstveni referentni broj (kod projekta). Riječ je o referentnoj oznaci projektnog prijedloga tijekom čitavog trajanja projekta te je nije moguće mijenjati.

Dokumentaciju za koju je određeno da se dostavlja potpisana, potpisuje ovlaštena osoba, odnosno osoba koja je za navedeno ovlaštena propisom ili za tu svrhu izdanom punomoći.

Ukoliko prije podnošenja dokumentacije prijavitelj utvrdi kako potpisnik nije evidentiran u odgovarajućem registru kao osoba ovlaštena za zastupanje, prijavitelj dostavlja i dokument kojim dokazuje da je potpisnik osoba ovlaštena za zastupanje (interni akt, punomoć i sl.). Isto se dostavlja u formatu skeniranog primjerka originalnog dokumenta ili ovjere preslike, koji se učitava u informacijski sustav za predaju projektnih prijedloga.

PT1 zadržava pravo u bilo kojem trenutku od prijavitelja zatražiti dostavu dokumenata za koje se vrši provjera u elektroničkim registrima, ukoliko se za to ukaže potreba.

## Povlačenje projektnog prijedloga

Do trenutka potpisivanja Ugovora o dodjeli bespovratnih sredstava, u bilo kojoj fazi postupka dodjele, Prijavitelj može povući svoj projektni prijedlog. Putem sustava <https://ekohezija.gov.hr/> projektna prijava se može povući do trenutka kada se kroz sustav eKohezija potvrde rezultati odabira. Nakon što su rezultati odabira potvrđeni, a do trenutka potpisivanja Ugovora o dodjeli bespovratnih sredstava, prijava se može povući službenim zahtjevom za povlačenje, potpisanim od ovlaštene osobe i upućenim nadležnom tijelu Ministarstvu turizma i sporta Republike Hrvatske. Takva pisana obavijest šalje se na e-mail adresu: [EUfondovi@mints.hr](mailto:EUfondovi@mints.hr). Po zaprimanju zahtjeva, nadležno tijelo Ministarstvo turizma i sporta omogućiti će Prijavitelju povlačenje projektnog prijedloga te ga o istome obavijestiti.

## Broj projektnih prijedloga po Prijavitelju

Prijavitelj može podnijeti samo jedan projektni prijedlog na ovaj PDP.

Zaključno, s jednim Prijaviteljem se može sklopiti samo jedan Ugovor o dodjeli bespovratnih sredstava temeljem ovog PDP-a.

## Rok za podnošenje projektnog prijedloga

Rok za podnošenje projektnog prijedloga je16. rujna 2024. Nakon navedenog datuma, projektni prijedlog neće se uzeti u obzir.

## Pitanja i odgovori

Prijavitelj tijekom pripreme projektnog prijedloga može postavljati pitanja u vezi s PDP-om elektroničkim putem na adresu EUfondovi@mints.hr u pravilu do **8 kalendarskih dana** prije isteka roka za podnošenje projektnog prijedloga. PT1 najkasnije **5 kalendarskih dana** od zaprimanja pitanja dostavlja odgovore elektroničkom poštom unaprijed određenom Prijavitelju.

U fazi pripreme projektnog prijedloga PT1 je odgovoran za pružanje podrške unaprijed određenom Prijavitelju u pripremi projektnog prijedloga. PT1 može obavljati terenske posjete unaprijed određenom Prijavitelju sa svrhom:

* prikupljanja informacija o statusu pripreme i/ili
* provjere podataka koje podnosi Prijavitelj i/ili
* pružanja podrške i savjeta Prijavitelju u pripremi projekta.

# POSTUPAK DODJELE BESPOVRATNIH SREDSTAVA

Postupak odabira izravne dodjele bespovratnih sredstava provodi se u jednoj fazi koja uključuje:

• **administrativnu provjeru** projektnog prijedloga;

• **procjenu kvalitete** (provjera zahtjeva prihvatljivosti koji se odnose na prijedlog operacije u cjelini, aktivnosti, troškove, Prijavitelja, te ocjena kvalitete sukladno kriterijima odabira).

Postupak završava donošenjem Odluke o financiranju najkasnije u roku od 60 kalendarskih dana od dana zaprimanja projektnog prijedloga odnosno odbijanjem prijedloga operacije sukladno uvjetima odabranog postupka.

Tijelo nadležno za odabir je PT1. Provjeru prihvatljivosti troškova provodi PT2.

## Administrativna provjera

Projektni prijedlozi zaprimaju se unutar roka određenog u UzP-u. Zaprimljeni projektni prijedlog dobiva jedinstvenu referentnu oznaku.

Ministarstvo turizma i sporta, Služba za praćenje i operativno planiranje programa za razvoj će provesti administrativnu provjeru projektnih prijedloga prema sljedećim kriterijima:

|  |  |  |  |  |
| --- | --- | --- | --- | --- |
| **Uvjeti za zaprimanje i administrativnu provjeru** | | **Zadovoljenje uvjeta (DA/NE)** | | **Mogućnost traženja pojašnjenja** |
| **1.** | **Projektni prijedlog je zaprimljen unutar roka određenog PDP-om.** |  | NE | |
| **2.** | **Zatraženi iznos bespovratnih sredstava je u okviru praga određenog PDP-om.** |  | NE | |
| **3.** | **Projektni prijedlog sadrži sve obvezne priloge i prateće dokumente, sukladno odredbama PDP-a.** |  | DA | |
| **4.** | **Projektni prijedlog sadrži potpisane i ovjerene izjave Prijavitelja, gdje je to predviđeno, dokumenti su potpisani od ovlaštene osobe u mandatu i ovjereni službenim pečatom organizacije, ako je primjenjivo.**  **(Ako dokument potpisuje osoba koja je ovlaštena zastupati Prijavitelja po punomoći, potrebno je dostaviti i punomoć**.**)** |  | DA | |

Ako u projektnom prijedlogu dostavljeni podaci nisu jasni ili sadrže pogreške i kada iz navedenih razloga nije moguće objektivno provesti postupak dodjele, PT1 može od Prijavitelja zahtijevati dodatna pojašnjenja/dokumente/podatke tijekom postupka te je u mogućnosti pregovarati u pogledu projektnog prijedloga s unaprijed utvrđenim Prijaviteljem slanjem mišljenja/komentara. Po potrebi, projektni prijedlog se dorađuje i/ili se ispravlja sve dok isti nije usklađen sa svim primjenjivim kriterijima odabira.

## Procjena kvalitete

Procjena kvalitete će se provesti u nadležnosti sljedećih tijela i sukladno sljedećim kriterijima odabira:

Ministarstvo turizma i sporta, Služba za praćenje i operativno planiranje programa za razvoj, PT1 provest će provjeru zahtjeva prihvatljivosti projektnog prijedloga prema sljedećim kriterijima odabira:

TIJELO NADLEŽNO ZA ODABIR

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **KRITERIJI ODABIRA/ASPEKT PROVJERE** | | | **Zadovoljenje zahtjeva prihvatljivosti (DA/NE)** | | **Mogućnost traženja pojašnjenja** | | **Izvor provjere** | |
| **1.** | **Fizička i financijska dovršenost operacije** |  | |  | |  | |
| **1.1.** | **Aktivnosti operacije nisu fizički dovršene / operacija nije financijski završena prije predaje prijave** |
| **a.** | Aktivnosti projekta nisu fizički dovršene prije predaje projektne prijave. |  | | Da | | Izjava prijavitelja Prijavni obrazac, Kartica Aktivnosti | |
| **b.** | Projekt nije financijski završen prije predaje projektne prijave. |  | | Da | | Izjava prijavitelja, Prijavni obrazac, Kartica Aktivnosti | |
| **2.** | **Administrativni, financijski, iskustveni i operativni kapaciteti prijavitelja** |  | |  | |  | |
| **2.1.** | **Prijavitelj je prihvatljiv u smislu pravne osobnosti** |
| **a.** | Prijavitelj ispunjava uvjete kako je navedeno u poglavljima 2.6.1 i 2.6.2 Uputa za prijavitelje. |  | | Da | | Prijavni obrazac, Kartica Prijavitelj | |
| **2.2.** | **Prijavitelj mora posjedovati minimalne financijske, administrativne i operativne kapacitete za provedbu aktivnosti** |  | |  | |  | |
| **a.** | Prijavitelj ispunjava uvjete kako je navedeno u poglavljima 2.6.3. Uputa za prijavitelje. |  | | Da | | Prijavni obrazac, Kartica Prijavitelj | |
| **2.3.** | **Ne postoje osnove za isključenje prijavitelja** |  | |  | |  | |
| **a.** | Ne postoje osnove za isključenje prijavitelja iz postupka dodjele bespovratnih sredstava navedenima u poglavlju 2.6.4. Uputa za prijavitelje. |  | | Da | | Sukladno izvorima provjere navedenim u točki 2.6.4. Uputa za Prijavitelja | |

Ako u projektnom prijedlogu dostavljeni podaci nisu jasni ili sadrže pogreške i kada iz navedenih razloga nije moguće objektivno provesti postupak dodjele, PT1 može od Prijavitelja zahtijevati dodatna pojašnjenja/dokumente/podatke tijekom postupka te je u mogućnosti pregovarati u pogledu projektnog prijedloga s unaprijed utvrđenim Prijaviteljem slanjem mišljenja/komentara. Po potrebi, projektni prijedlog se dorađuje i/ili se ispravlja sve dok isti nije usklađen sa svim primjenjivim kriterijima odabira.

**ODBOR ZA ODABIR**

PT1 osniva Odbor za odabir projekata (OOP) koji vrši provjeru kriterija odabira iz njegove nadležnosti.

OOP vrši provjeru kriterija odabira prema sljedećim kriterijima odabira:

|  |  |  |  |  |
| --- | --- | --- | --- | --- |
| **KRITERIJI ODABIRA/ASPEKT PROVJERE** | | **Zadovoljenje zahtjeva prihvatljivosti** | **Mogućnost traženja pojašnjenja** | **Izvor provjere** |
| **1.** | **Relevantnost i doprinos operacije specifičnim ciljevima Poziva** |  |  |  |
| **1.1.** | **Odabrani pokazatelji specifičnog cilja/mjerljivi ishodi te njihove navedene vrijednosti ostvarenja u prijedlogu operacije su realistični i ostvarivi obzirom na opis aktivnosti i način provedbe** |
| **a.** | **Je li odabran obavezni pokazatelj specifičnog cilja PDP-a (SF.3.4.08.03-01 Broj osoba s invaliditetom i djece s teškoćama u razvoju uključenih u parasportske treninge) i je li njegova navedena vrijednost ostvarenja u prijedlogu operacije realistična i ostvariva?** |  | da | Prijavni obrazac, Kartica Aktivnosti |
| **b.** | **Je li odabran obavezni pokazatelj specifičnog cilja PDP-a (SF.3.4.08.03-02 Broj osoba s invaliditetom i djece s teškoćama u razvoju koji su postigli minimalnu razinu sudjelovanja u parasportskim treninzima) i je li njegova navedena vrijednost ostvarenja u prijedlogu operacije realistična i ostvariva?** |  | da | Prijavni obrazac, Kartica Aktivnosti |
| **c.** | **Je li odabran obavezni pokazatelj specifičnog cilja PDP-a (SF.3.4.08.03-03 Broj trenera i instruktora koji su sudjelovali u usavršavanju za rad s osobama s invaliditetom i djecom s teškoćama u razvoju) i je li njegova navedena vrijednost ostvarenja u prijedlogu operacije realistična i ostvariva?** |  | da | Prijavni obrazac, Kartica Aktivnosti |
| **d.** | **Je li odabran obavezni pokazatelj specifičnog cilja PDP-a (SF.3.4.08.03-04 Broj trenera i instruktora koji su završili program usavršavanja za rad s osobama s invaliditetom i djecom s teškoćama u razvoju?** |  | da | Prijavni obrazac, Kartica Aktivnosti |
| **e.** | **Jesu li u projektnom prijedlogu odabrani svi obvezni mjerljivi ishodi te jesu li njihove ciljne vrijednosti realistične i ostvarive s obzirom na opis aktivnosti i način provedbe?** |  | da | Prijavni obrazac, Kartica Aktivnosti |
| **1.2.** | **Prijedlog operacije uključuje opis načina odabira ustanova/sudionika pripadnika ciljne skupine koji će sudjelovati u projektnim aktivnostima** |  |  |  |
| **a.** | **Je li u projektnom prijedlogu opisan način odabira sudionika pripadnika ciljne skupine temeljem propisanog u okviru poglavlja 2.2. Uputa za prijavitelje?** |  | da | Prijavni obrazac, Kartica Pokazatelji i rezultati |
| **1.3.** | **Prijedlog operacije ostvaruje zadanu minimalnu vrijednost ostvarenja pokazatelja specifičnog cilja Poziva** |  |  |  |
| **a.** | **Je li projektnim prijedlogom predviđeno ostvarenje zadane minimalne vrijednosti pokazatelja specifičnog cilja Poziva SF.3.4.08.03-01 Broj osoba s invaliditetom i djece s teškoćama u razvoju uključenih u parasportske treninge?** |  | da | Prijavni obrazac, Kartica Projekt, Kartica Pokazatelji i rezultati |
| **b.** | **Je li projektnim prijedlogom predviđeno ostvarenje zadane minimalne vrijednosti pokazatelja specifičnog cilja Poziva SF.3.4.08.03-02 Broj osoba s invaliditetom i djece s teškoćama u razvoju koji su postigli minimalnu razinu sudjelovanja u parasportskim treninzima?** |  | da | Prijavni obrazac, Kartica Projekt, Kartica Pokazatelji i rezultati |
| **c.** | **Je li projektnim prijedlogom predviđeno ostvarenje zadane minimalne vrijednosti pokazatelja specifičnog cilja Poziva SF.3.4.08.03-03 Broj trenera i instruktora koji su sudjelovali u usavršavanju za rad s osobama s invaliditetom i djecom s teškoćama u razvoju?** |  | da | Prijavni obrazac, Kartica Projekt, Kartica Pokazatelji i rezultati |
| **d.** | **Je li projektnim prijedlogom predviđeno ostvarenje zadane minimalne vrijednosti pokazatelja specifičnog cilja Poziva SF.3.4.08.03-04 Broj trenera i instruktora koji su završili program usavršavanja za rad s osobama s invaliditetom i djecom s teškoćama u razvoju?** |  | da | Prijavni obrazac, Kartica Projekt, Kartica Pokazatelji i rezultati |
| **1.4.** | **Prijedlog operacije ostvaruje zadanu minimalnu vrijednost ostvarenja zadanih mjerljivih ishoda** |  |  |  |
| **a.** | **Je li projektnim prijedlogom predviđeno minimalno ostvarenje Mjerljivog ishoda 1 (Broj provedenih edukacija za stručnjake kroz projekt)?** |  | da | Prijavni obrazac, Kartica Pokazatelji i rezultati |
| **b.** | **Je li projektnim prijedlogom predviđeno minimalno ostvarenje Mjerljivog ishoda 2 (Broj provedenih parasportskih treninga za OSI i djecu s teškoćama u razvoju?** |  | da | Prijavni obrazac, Kartica Pokazatelji i rezultati |
| **c.** | **Je li projektnim prijedlogom predviđeno minimalno ostvarenje Mjerljivog ishoda 3 (Održan festival parasporta)?** |  | da | Prijavni obrazac, Kartica Pokazatelji i rezultati |
| **d.** | **Je li projektnim prijedlogom predviđeno minimalno ostvarenje Mjerljivog ishoda 4 (Izrađen edukativno-promotivni film)?** |  | da | Prijavni obrazac, Kartica Pokazatelji i rezultati |
| **e.** | **Je li projektnim prijedlogom predviđeno minimalno ostvarenje mjerljivog ishoda 5 (Izrađeni i tiskani promotivni materijali projekta)?** |  | da | Prijavni obrazac, Kartica Pokazatelji i rezultati |
| **f.** | **Je li projektnim prijedlogom predviđeno minimalno ostvarenje mjerljivog ishoda 6 (Izrađena web stranica projekta)?** |  | da | Prijavni obrazac, Kartica Pokazatelji i rezultati |
| **2.** | **Usklađenost operacije s aktivnostima i ciljanim skupinama Poziva** |  |  |  |
| **2.1.** | **Opisane aktivnosti i ciljane skupine u prijedlogu operacije usklađene su sa aktivnostima i ciljanim skupinama utvrđenim za Poziv** |  |  |  |
| **a.** | **Jesu li opisane aktivnosti u projektnom prijedlogu usklađene s prihvatljivim aktivnostima navedenima u poglavlju *2.5.* Prihvatljive projektne aktivnosti, tj. jesu li navedene sve obvezne aktivnosti Poziva?** |  | da | Prijavni obrazac, Kartica Pokazatelji i rezultati |
| **b.** | **Projektni prijedlog ne sadrži dodatne aktivnosti, odnosno, sadrži isključivo aktivnosti navedene u poglavlju 2.5. Prihvatljive projektne aktivnosti.** |  | da | Prijavni obrazac, Kartica Pokazatelji i rezultati |
| **c.** | **Jesu li ciljne skupine opisane u projektnom prijedlogu usklađene s ciljnim skupinama navedenima u poglavlju 2.2. Dokazivanje ciljne skupine UZP-a?** |  | da | Prijavni obrazac, Kartica Pokazatelji i rezultati |
| **3.** | **Koherentnost i izvedivost plana provedbe operacije** |  |  |  |
| **3.1.** | **Osigurana je dosljednost između predviđenih mjerljivih ishoda operacije, razrađenih**  **aktivnosti i predloženog proračuna te pokazatelja specifičnog cilja** |  |  |  |
| **a.** | **Je li u projektnom prijedlogu osigurana dosljednost između planiranih aktivnosti, predviđenih mjerljivih ishoda i predloženih troškova u proračunu za provedbu projekta te pokazatelja specifičnog cilja?** |  | da | Prijavni obrazac, Kartica Aktivnosti i Kartica Proračun |
| **3.2.** | **Jasno su razrađeni resursi (ljudski, financijski, materijalni) za provedbu aktivnosti** |  |  |  |
|  | **Jesu li u projektnom prijedlogu jasno razrađeni ljudski, financijski i materijalni resursi za provedbu aktivnosti?** |  | da | Prijavni obrazac, Kartica Prijavitelj |
| **3.3.** | **Sve odgovarajuće komponente operacije su spremne za provedbu (obuhvaća pravne, tehničke i organizacijske aspekte vezane uz provedbu)** |  |  |  |
| **a.** | **Je li u projektnom prijedlogu osigurana spremnost odgovarajućih komponenti tj. pravnih, tehničkih i organizacijskih aspekata operacije vezanih uz provedbu?** |  | da | Prijavni obrazac, Kartica Prijavitelj |
| **4.** | **Usklađenost i doprinos horizontalnim načelima** |  |  |  |
| **4.1.** | **Operacija mora biti usklađena s horizontalnim načelima vezanim uz zelenu i digitalnu tranziciju, ravnopravnost spolova i nediskriminaciju te pristupačnost za osobe s invaliditetom** |  |  |  |
| **a.** | **Doprinosi li projektni prijedlog horizontalnim načelima navedenima u poglavlju 2.9. Horizontalna načela Uputa za prijavitelje?** |  | da | Prijavni obrazac, Kartica Horizontalna načela |
| **5.** | **Održivost operacije nakon završetka provedbe** |  |  |  |
| **5.1.** | **Osigurana je održivost nakon završetka provedbe** |  |  |  |
| **a.** | **Je li u projektnom prijedlogom opisano i razvidno na koji način je osigurana održivost nakon završetka provedbe?** |  | da | Prijavni obrazac, Kartica Projekt |
| **5.2.** | **Prijedlog uključuje konkretne i logične korake za uključivanje ishoda/rezultata operacije u svakodnevni rad korisnika u utvrđenom razdoblju nakon završetka financiranja operacije** |  |  |  |
| **a.** | **Jesu li u prijedlogu operacije opisani i razvidni koraci koji osiguravaju uključivanje rezultata operacije (u pogledu unaprijeđenih poslovnih procesa i razvijenih usluga) u svakodnevni rad Korisnika u razdoblju od 5 godina nakon završetka projekta?** |  | da | Prijavni obrazac, Kartica Projekt |
| **6.** | **Lokacija operacije** |  |  |  |
| **6.1.** | **Operacija se provodi na području Republike Hrvatske, odnosno programskom području koje je predviđeno Programom za razdoblje 2021.-2027.** |  |  |  |
| **a.** | **Projektne aktivnosti se provode na području Republike Hrvatske.** |  | da | Prijavni obrazac, Kartica Prijavitelj |
| **7.** | **Razdoblje provedbe** |  |  |  |
| **7.1.** | **Vremensko trajanje provedbe aktivnosti operacije je u skladu sa zadanim vremenskim ograničenjima** |  |  |  |
| **a.** | **Predviđeno trajanje provedbe projekta je najmanje 36 mjeseci, a najviše 38 mjeseci.** |  | da | Prijavni obrazac, Kartica Aktivnosti |

Ako u projektnom prijedlogu dostavljeni podaci nisu jasni ili sadrže pogreške i kada iz navedenih razloga nije moguće objektivno provesti postupak dodjele, OOP može od Prijavitelja zahtijevati dodatna pojašnjenja/dokumente/podatke tijekom postupka te je u mogućnosti pregovarati u pogledu projektnog prijedloga s unaprijed utvrđenim Prijaviteljem slanjem mišljenja/komentara. Po potrebi, projektni prijedlog se dorađuje i/ili se ispravlja sve dok isti nije usklađen sa svim primjenjivim kriterijima odabira.

**POSREDNIČKO TIJELO RAZINE 2**

PT2 vrši provjeru zahtjeva prihvatljivosti troškova projektnog prijedloga prema sljedećim kriterijima odabira:

|  |  |  |  |
| --- | --- | --- | --- |
| **1.** | **Zahtjevi prihvatljivosti troškova** | **Zadovoljenje zahtjeva prihvatljivosti** | **Mogućnost traženja pojašnjenja** |
| **1.1.** | **Predloženi troškovi su neophodni za ostvarenje mjerljivih ishoda operacije te su dostatno i jasno obrazložene proračunske stavke** |  |  |
| **a.** | **Predloženi troškovi su neophodni za ostvarenje mjerljivih ishoda operacije.** |  | da |
| **b.** | **Proračunske stavke su dostatno i jasno obrazložene.** |  | da |
| **c.** | **Izbačene su stavke koje se odnose na neprihvatljive aktivnosti.** |  | ne |
| **1.2.** | **Predloženi troškovi su ekonomični i sukladni tržišnim cijenama** |  |  |
| **a.** | **Jesu li predloženi troškovi ekonomični i sukladni tržišnim cijenama?** |  | da |
| **1.3.** | **Ispravno su primijenjene odabrane pojednostavljene troškovne mogućnosti** |  |  |
| **a.** | **Za neizravne troškove primijenjena je paušalna stopa od 7 % u odnosu na prihvatljive izravne troškove projekta.** |  | da |
| **1.4.** | **Poštovana su ograničenja koja su zadana za pojedine kategorije troškova i/ili cijeli proračun** | **DA** | **\*Ukoliko na razini PDP-a nisu postavljena ograničenja ovaj uvjet se smatra zadovoljenim.** |
| **1.5.** | **Proračun ne sadrži neprihvatljive vrste troškova** |  |  |
| **a.** | **Jesu li izdaci u skladu s važećim Pravilnikom o prihvatljivosti troškova u okviru Europskoga socijalnog fonda plus i (dodatnim) uvjetima za prihvatljivost troškova primjenjivima na predmetnu dodjelu?** |  | da |
| **b.** | **U proračunu projektnog prijedloga nisu uključene neprihvatljive vrste troškova kako je navedeno u poglavlju *2.7.3. Neprihvatljive vrste troškova*.** |  | da |
| **2.** | **Usklađenost s pravilima o državnim potporama** |  | **\*Ukoliko na razini PDP-a nema dodjele državnih potpora i/ili de minimis potpora ovaj uvjet se smatra zadovoljenim.** |
| **a.** | **Dodjela sredstava operaciji ne smatra se dodjelom nedozvoljene državne potpore?** | DA |  |

Ako u projektnom prijedlogu dostavljeni podaci nisu jasni ili sadrže pogreške i kada iz navedenih razloga nije moguće objektivno provesti postupak dodjele, PT2 može od Prijavitelja zahtijevati dodatna pojašnjenja/dokumente/podatke tijekom postupka te je u mogućnosti pregovarati u pogledu projektnog prijedloga s unaprijed utvrđenim Prijaviteljem slanjem mišljenja/komentara. Po potrebi, projektni prijedlog se dorađuje i/ili se ispravlja sve dok isti nije usklađen sa svim primjenjivim kriterijima odabira.

Projektni prijedlog mora udovoljiti svim zahtjevima prihvatljivosti projektnih aktivnosti i troškova kako bi se mogla donijeti Odluka o financiranju.

### Odredbe vezane uz dodatna pojašnjenja tijekom postupka dodjele bespovratnih sredstava

Ako u projektnom prijedlogu dostavljeni podaci nisu jasni ili sadrže pogreške i kada iz navedenih razloga nije moguće objektivno provesti postupak dodjele TNO i/ili OOP i/ili PT2 može od Prijavitelja zahtijevati dodatna pojašnjenja/dokumente/podatke tijekom postupka odabira te je u mogućnosti pregovarati u pogledu projektnog prijedloga s unaprijed utvrđenim Prijaviteljem slanjem mišljenja/komentara. Po potrebi, projektni prijedlog se dorađuje i/ili se ispravlja sve dok isti nije usklađen sa svim primjenjivim kriterijima odabira.

Prijavitelju nije dozvoljeno dostavljati ispravke ili dopune projektne dokumentacije na vlastitu inicijativu nakon predaje projektnog prijedloga, odnosno ako Prijavitelj dostavi takve ispravke/dopune, iste neće biti uzete u obzir.

## Žalbe i prigovori

Sva prava i obveze prijavitelja i nadležnih tijela vezana uz mogućnosti žalba i prigovora propisana su „Općim pravilima o postupanju po žalbama i prigovorima u okviru Programa Učinkoviti ljudski potencijali Europskog socijalnog fonda plus u vezi s ciljem Ulaganja u radna mjesta i rast u financijskom razdoblju 2021.-2027.“ te su dostupna na mrežnoj stranici Europskog socijalnog fonda plus na sljedećoj poveznici: <https://esf.hr/esfplus/pravilnici-i-upute/>.

### Odricanje od prava na Žalbu

Istek roka mirovanja preduvjet je za donošenje Odluke o financiranju.

Obavezni rok mirovanja obuhvaća razdoblje unutar kojeg se Prijavitelju nakon posljednje faze odabira dostavlja pisana obavijest o statusu njegova projektnog prijedloga, te obuhvaća rok unutar kojeg isti može podnijeti Žalbu čelniku UT-a/Komisiji za odlučivanje o žalbama. Ovaj rok ne može biti duži od 15 kalendarskih dana računajući od idućeg dana nakon obavljene dostave obavijesti Prijavitelju (zaprimanja od strane Prijavitelja) o statusu njegova projektnog prijedloga.

Ako je Žalba podnesena, rok mirovanja obuhvaća i razdoblje unutar kojega se donosi Rješenje o žalbi, a to razdoblje ne može biti duže od 30 kalendarskih dana. Rok mirovanja u svakom slučaju ne može biti duži od 45 kalendarskih dana, računajući od idućeg dana kada je Prijavitelju obavljena dostava pisane obavijesti o statusu njegova projektnog prijedloga (dostava se u predmetnom slučaju potvrđuje potpisanom povratnicom). U navedene rokove zapravo ne uračunava se i vrijeme dostave navedenih pismena ukoliko su ista dostavljana putem službene pošte.

Prijavitelju kojem će biti dodijeljena bespovratna sredstva može se ponuditi potpisivanje Izjave o odricanju od prava na Žalbu, u svrhu donošenja Odluke o financiranju. Ako Izjavu ne potpisuje sam Prijavitelj, već osoba ovlaštena zastupati ga (ne po zakonu, već po punomoći - opunomoćenik) tada za ovlast potpisivanja mora postojati i nadležnom tijelu biti dostavljena pisana punomoć. U skladu s načelom jednakog postupanja, potpisivanje predmetne izjave mora biti omogućeno svakom uspješnom Prijavitelju kojem će bespovratna sredstva biti dodijeljena.

## Odluka o financiranju

Odluka o financiranju donosi se za projektni prijedlog koji je uspješno prošao prethodnu fazu postupka dodjele bespovratnih sredstava. Odluku o financiranju donosi PT1 (Ministarstvo turizma i sporta) po isteku roka mirovanja. Odluka o financiranju objavljuje se na mrežnim stranicama ESF+ te se obavijest o istom dostavlja Prijavitelju.

## Ugovor o dodjeli bespovratnih sredstava

Prije potpisa Ugovora o dodjeli bespovratnih sredstava PT2 se mora uvjeriti da nisu nastupile promjene odnosno okolnosti koje bi utjecale na ispravnost dodjele bespovratnih sredstava (primjerice, da u razdoblju od podnošenja projektnog prijedloga prijavitelj nije dobio potporu male vrijednosti, da nije nastupio stečaj itd.).

PT2 (Hrvatski zavod za zapošljavanje) priprema Ugovor o dodjeli bespovratnih sredstava u suradnji s PT1 (Ministarstvom turizma i sporta) i Prijaviteljem. PT2 (Hrvatski zavod za zapošljavanje) je dužan poslati Prijavitelju pripremljeni cjelokupni nacrt Ugovora o dodjeli bespovratnih sredstava na davanje suglasnosti.

Ugovor se priprema i dostavlja uspješnom Prijavitelju na potpis u roku od najviše 15 kalendarskih dana od objave Odluke o financiranju. Ugovor o dodjeli bespovratnih sredstava potpisuju čelnici ili druge službeno ovlaštene osobe svake strane. Po ishođenju potpisa, PT2 (Hrvatski zavod za zapošljavanje) je odgovoran za dostavu potpisanih Ugovora o dodjeli bespovratnih sredstava svakoj od ugovornih strana. Ugovor o dodjeli bespovratnih sredstava stupa na snagu danom potpisa posljednje ugovorne strane.

U slučaju nepotpisivanja Ugovora, dodjela bespovratnih sredstava prema Prijavitelju se otkazuje te PT1 (Ministarstvo turizma i sporta) mijenja Odluku o financiranju o čemu pisanim putem obavještava Prijavitelja. U slučaju da se Odluka o financiranju odnosi na jednog Prijavitelja, PT1 (Ministarstvo turizma i sporta), bez odgode poništava predmetnu Odluku o financiranju.

Sve izmjene i/ili poništenja Odluke o financiranju se objavljuju na ESF+ mrežnim stranicama.

Do trenutka potpisivanja Ugovora o dodjeli bespovratnih sredstava, Prijavitelj može povući svoj projektni prijedlog na način kako je opisano pod točkom 3.2 "Povlačenje projektnog prijedloga" Uputa za prijavitelje.

## Izmjene i/ili dopune PDP-a

U slučaju da se PDP i natječajna dokumentacija izmijene ili dopune prije datuma zatvaranja natječaja, sve izmjene i dopune bit će objavljene na mrežnoj stranici ESF+. U slučaju izmjena PDP-a, uz dokument s prikazanim izmjenama, objavljuje se i pročišćena verzija dokumentacije koja je predmet izmjena i/ili dopuna.

Prijavitelj je obvezan poštovati sve izmjene i/ili dopune PDP-a. U slučaju izmjena PDP-a Projektni prijedlog se dorađuje u suradnji Prijavitelj/PT1/PT2 u dijelovima koji se odnose na izmjene.

## Otkazivanje, obustava i ranije zatvaranje PDP-a

PDP se može otkazati ili obustaviti u bilo kojoj fazi postupka odabira ako:

* se utvrde sumnje na nepravilnosti u postupku odabira;
* su utvrđeni propusti u pripremi dokumentacije PDP-a koji mogu rezultirati značajnim nepravilnostima u provedbi i financijskim posljedicama za SUK;
* su nastupile izvanredne okolnosti ili viša sila koji onemogućavaju (redovito) obavljanje planiranih aktivnosti tijela SUK-a ili onemogućavaju dodjelu predviđene financijske alokacije;
* nakon isteka roka za podnošenje projektnih prijedloga nije zaprimljen niti jedan projektni prijedlog ili niti jedan projektni prijedlog ne udovoljava kriterijima odabira.

O otkazivanju/obustavi PDP-a PT1, Ministarstvo turizma i sporta, obavještava Prijavitelja slanjem pisane obavijesti navodeći razloge za isto. Navedena obavijest se bez odgode objavljuje na ESF+ mrežnoj stranici.

PDP se može ranije zatvoriti u slučaju kada je potpisan Ugovor o dodjeli bespovratnih sredstava s Prijaviteljem za kojeg je PDP raspisan. Obavijest o zatvaranju PDP-a se bez odgode objavljuje na ESF+ mrežnoj stranici.

## Indikativni vremenski rokovi

|  |  |
| --- | --- |
|  | DATUM |
| Krajnji rok za podnošenje projektnog prijedloga | 16.09.2024. |
| Rok za postavljanje pitanja | 08.09.2024. |
| Rok za slanje odgovora elektroničkom poštom unaprijed određenom Prijavitelju | Najkasnije 5 kalendarskih dana od zaprimanja pitanja |
| Obavijest Prijavitelju o rezultatima cjelokupnog postupka | U roku 45 kalendarskih dana od dana zaprimanja projektnog prijedloga. |
| Odluka o financiranju | U roku od 60 kalendarskih dana od dana zaprimanja projektnog prijedloga |
| Ugovor o dodjeli bespovratnih sredstava | Dostavlja se Prijavitelju na potpis u roku od 15 kalendarskih dana od objave Odluke o financiranju |

## Objava rezultata PDP-a

Objava se vrši na mrežnim stranicama <https://esf.hr/esfplus>.

# PRILOZI I OBRASCI

1. Zakonodavni okvir
2. Pojmovnik
3. Izjava Prijavitelja o istinitosti podataka, izbjegavanju dvostrukog financiranja i ispunjavanju preduvjeta za sudjelovanje u postupku dodjele (Obrazac 1);
4. Izjava Prijavitelja o odricanju prava na Žalbu (Obrazac 2);
5. Lista zahtjeva za dostavom dodatne dokumentacije uz projektni prijedlog
6. Prijavni obrazac
7. Predložak Ugovora o dodjeli bespovratnih sredstava

-

# ZAKONODAVNI OKVIR

|  |
| --- |
| **Zakonodavni i strateški dokumenti kojim se uređuje dodjela i korištenje sredstava iz Europskog socijalnog fonda plus** |
| **Zakonodavstvo Europske unije**   * Uredba (EU) br. 2021/1060 Europskog parlamenta i Vijeća od 24. lipnja 2021. o utvrđivanju zajedničkih odredaba o Europskom fondu za regionalni razvoj, Europskom socijalnom fondu plus, Kohezijskom fondu, Fondu za pravednu tranziciju i Europskom fondu za pomorstvo, ribarstvo i akvakulturu te financijskih pravila za njih i za Fond za azil, migracije i integraciju, Fond za unutarnju sigurnost i Instrument za financijsku potporu u području upravljanja granicama i vizne politike (SL L 231, 30.6.2021.) * Uredba (EU) 2021/1057 Europskog parlamenta i Vijeća od 24. lipnja 2021. o uspostavi Europskog socijalnog fonda plus (ESF+) i stavljanju izvan snage Uredbe (EU) br. 1296/2013 (SL L 231, 30.06.2021.) * Uredba (EU, Euratom) 2018/1046 Europskog parlamenta i Vijeća od 18. srpnja 2018. o financijskim pravilima koja se primjenjuju na opći proračun Unije, o izmjeni uredaba (EU) br. 1296/2013, (EU) br. 1301/2013, (EU) br. 1303/2013, (EU) br. 1304/2013, (EU) br. 1309/2013, (EU) br. 1316/2013, (EU) br. 223/2014, (EU) br. 283/2014 i Odluke br. 541/2014/EU te o stavljanju izvan snage Uredbe (EU, Euratom) br. 966/2012 ( SL L 193, 30.7.2018.).   **Nacionalno zakonodavstvo**   * Ugovor o pristupanju Republike Hrvatske Europskoj uniji (NN, Međunarodni ugovori, br. 2/12, 5/13, 9/13) * Zakon o institucionalnom okviru za korištenje fondova Europske unije u Republici Hrvatskoj (NN 116/2021) * Uredba o tijelima u sustavu upravljanja i kontrole korištenja Europskog socijalnog fonda plus u vezi s ciljem "Ulaganje za radna mjesta i rast", u okviru programa Učinkoviti ljudski potencijali 2021. - 2027. (NN 96/2022).   Uz prethodno utvrđeni zakonodavni okvir, primjenjuju se i svi delegirani i provedbeni akti koji se na temelju njega donose.  Ako naknadne izmjene zakonodavnog okvira i dugih relevantnih akata koji su bili na snazi u vrijeme objave PDP-a rezultiraju dodatnim ili novim uvjetima, postoji obveza njihove primjene, a kako je istima i definirano. |

|  |
| --- |
| **Zakonodavni dokumenti od posebne važnosti za područje PDP-a** |
| * Zakon o udrugama (NN 74/2014, 70/2017, 98/2019.151/2022) * Zakon o sportu (NN 141/22). * Zakon o suzbijanju diskriminacije (NN 85/08, 112/12) * Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/2015 (9.3.2015.)   Navedenom uredbom iskazano je da programi umrežavanja i povezivanja sa srodnim udrugama i organizacijama iz različitih županija, pogotovo s udrugama koje djeluju na lokalnoj razini radi širenja i ravnomjerne regionalne raspodjele pozitivnih učinaka provedbe programa i projekata, te prijenosa znanja, jačanja sposobnosti i održivosti organizacija koje djeluju na lokalnim razinama, kao i programi održavanja postojeće zaposlenosti, odnosno omogućavanje novog zapošljavanja stručnih osoba i doprinosa smanjenju nezaposlenosti i gospodarskom rastu na lokalnoj razini kroz provedbu programa, odnosno projekata imaju prioritet u financiranju. |

# POJMOVNIK

|  |  |
| --- | --- |
| Financijska korekcija | Instrument kojim se nakon što je nadležno tijelo utvrdilo nepravilnost koju je počinio Prijavitelj, ukida u cijelosti ili dio dodijeljenih bespovratnih sredstava za Projekt utvrđenih Ugovorom o dodjeli bespovratnih sredstava i nalaže povrat neopravdano isplaćenih iznosa, ukoliko je primjenjivo. |
| Izvješće nakon provedbe projekta | Izvješće koje podnosi Korisnik koje sadrži podatke o ostvarenim vrijednostima pokazatelja u razdoblju nakon provedbe Projekta koje je utvrđeno Ugovorom o dodjeli bespovratnih sredstava, te ukoliko je promjenjivo, o promjeni vlasništva nad dugotrajnom imovinom stečenom u Projektu. |
| Kategorija financiranja | Uvjeti pod kojima se Korisniku dodjeljuju bespovratna sredstva za provedbu Projekta, a koji utvrđuju:   1. najviši mogući iznos bespovratnih sredstava koji se dodjeljuje u odnosu na ukupne prihvatljive troškove i/ili određeni dio prihvatljivih troškova 2. omjer bespovratnih sredstava u odnosu na ukupne prihvatljive troškove i/ili predviđen najviši iznos dijela prihvatljivih troškova u okviru projekta. |
| Mjerljivi ishodi | Glavna materijalna postignuća projekta (izvršene usluge, isporučene robe, izvedeni radovi), čija uporaba doprinosi izravno ciljevima projekta mjerenim kroz pokazatelje specifičnog cilja. Rezultat su provedbe aktivnosti te se moraju se postići tijekom provedbe projekta. |
| Korisnik | Uspješan prijavitelj s kojim se potpisuje Ugovor o dodjeli bespovratnih sredstava. Izravno je odgovoran za početak, upravljanje, provedbu i rezultate projekta. |
| Osobni podaci | Predstavljaju osobne podatke u smislu Zakona o zaštiti osobnih podataka, a koji se odnose na sudionike u projektu. |
| Obrada osobnih podataka | Predstavlja bilo kakve aktivnosti koje se provode s osobnim podacima, kao što su prikupljanje, ispravljanje, čuvanje, obrada, mijenjanje, dostupnost i uklanjanje, posebice one koje se izvode u informatičkom sustavu. |
| Pokazatelji PULJP-a | Pokazatelji definirani Programom Učinkoviti ljudski potencijali 2021.-2027., a o doprinosu kojima je Upravljačko tijelo dužno izvještavati Europsku komisiju. |
| Pokazatelji SC PDP-a | Pokazatelji specifičnih ciljeva Poziva na dostavu projektnih prijedloga definiraju se na razini pojedinog PDP-a, te je o njima dužan izvještavati Korisnik. |
| Pokazatelji održivosti | Pokazatelji održivosti odnose se na nastavak relevantnih aktivnosti projekta i zadržavanje ili daljnji razvoj rezultata projekta i nakon završetka EU financiranja. |
| Posrednička tijela (u tekstu: PT) | Tijela iz članka 6. Uredbe o tijelima u sustavu upravljanja i kontrole korištenja Europskog socijalnog fonda plus u vezi s ciljem »Ulaganje za radna mjesta i rast«, u okviru programa Učinkoviti ljudski potencijali 2021. – 2027. |
| Upravljačko tijelo (u tekstu: UT) | Tijelo iz članka 5. Uredbe o tijelima u sustavu upravljanja i kontrole korištenja Europskog socijalnog fonda plus u vezi s ciljem »Ulaganje za radna mjesta i rast«, u okviru programa Učinkoviti ljudski potencijali 2021. - 2027. |
| Prijevara | Svaka namjerna radnja ili propust kao što su uporaba ili predstavljanje lažnih, netočnih ili nepotpunih izjava ili dokumenata, što za rezultat ima krivo doznačivanje ili zadržavanje sredstava iz proračuna EU-a, neobjavljivanje podataka što predstavlja kršenje određene obveze s istim učinkom, ili pogrešna primjena takvih sredstava u svrhe različite od onih za koje su namijenjena. Također, prijevara uključuje i bilo koju namjernu radnju ili propust kao što su: korištenje ili predstavljanje lažnih, netočnih ili nepotpunih izjava ili dokumenata, što za rezultat ima nezakonito smanjenje sredstava iz proračuna EU-a, neobjavljivanje podataka što predstavlja kršenje određene obveze s istim učinkom, ili pogrešna primjena zakonski dobivene koristi (primjerice, zlouporaba zakonski dobivenih plaćanja poreza) s istim učinkom. |
| Projekt | Predstavlja projekt predložen u okviru Poziva za dostavu projektnih prijedloga na način kako je definiran u Opisu projekta i proračunu koji čini Prilog br. 1 Ugovora. Opis projekta i proračun temelji se na dostavljenoj dokumentaciji projektne prijave i rezultatima postupka odabira. |
| Poziv | Poziv na dostavu projektnih prijedloga kojim se detaljno utvrđuju ciljevi te uvjeti financiranja projekata (PDP). |
| Razdoblje provedbe projekta | Razdoblje koje započinje početkom obavljanja aktivnosti projekta te istječe završetkom obavljanja predmetnih aktivnosti. Početak obavljanja aktivnosti projekta označava prvu preuzetu obvezu kojom se naručuju dobra ili usluge ili druga obveza na temelju koje je ulaganje nepovratno. Projekt mora biti završen, odnosno svi radovi i usluge moraju biti izvršeni i proizvodi isporučeni, a troškovi nastali do kraja naznačenog razdoblja provedbe. |
| Razdoblje prihvatljivosti troškova | Razdoblje koje započinje početkom obavljanja aktivnosti projekta te istječe istekom dva mjeseca od razdoblja završetka obavljanja predmetnih aktivnosti. Troškovi moraju nastati u razdoblju provedbe projekta, ali isti mogu biti plaćeni u roku od dva mjeseca nakon istoka tog razdoblja (najkasnije do 31.12.2029.). |
| Sudionik | Sudionik je svaka osoba koja sudjeluje u projektnim aktivnostima i ima izravne koristi od ESF+, za koju nastaju izdaci u projektu (izravno ili neizravno) te koja može biti identificirana na način da se od nje traže osobni podaci. |
| Postupak izravne dodjele | Izravna dodjela bespovratnih sredstava je postupak za operaciju čiji je prijavitelj: tijelo javne vlasti koje ima nadležnost u određenom području javnih politika i/ili tijelo koje ima isključivu nadležnost za provedbu određene javne politike.  Izravna dodjela bespovratnih sredstava je postupak koji se može provesti ukoliko se može unaprijed odrediti kao prijavitelja tijelo koje: a) ima nadležnost u području djelatnosti i/ili zemljopisnom području na koje se odnosi dodjela bespovratnih sredstava sukladno primjenjivim propisima i/ili b) je navedeno kao tijelo nadležno za provedbu razvojnih ciljeva temeljem strateških dokumenata/planova kojim se utvrđuju nacionalni i/ili regionalni razvojni ciljevi sukladni s ciljevima Programa Učinkoviti ljudski potencijali 2021. – 2027. odnosno tijelo koje ima isključivu nadležnost za provedbu određene javne  politike. |
| Članica HPO | Parasportski savezi i klubovi, članice Hrvatskog paraolimpijskog odbora |
| Usavršavanje | Proces učenja i usvajanja novih znanja i vještina. |
| Hrvatski paraolimpijski odbor | Hrvatski paraolimpijski odbor je krovno sportsko udruženje osoba s invaliditetom u Republici Hrvatskoj u koje se udružuju parasportski savezi te druge udruge čija je djelatnost od značaja za promicanje sporta osoba s invaliditetom, sukladno statutu Hrvatskog paraolimpijskog odbora. |
| Instruktor | Instruktor je osoba koja obavlja poslove provođenja sportske rekreacije i podučavanje osnovnoj tehnici pojedinog sporta, a cilj nije priprema i sudjelovanje polaznika u natjecanju. |
| Parasportaš | Osoba s invaliditetom koja sudjeluje u sportskoj pripremi odnosno treningu i službenom parasportskom natjecanju s ciljem ostvarivanja što boljeg postignuća odnosno postizanja natjecateljskih rezultata u svim dobnim kategorijama i razinama sportskog natjecanja. |
| Regionalni koordinator | Osoba imenovana od strane HPO, koja ima za cilj nadzirati, provođenje parasportskih radionica na području županijskog/gradskog parasportskog saveza, ili u parasportu u nadležnosti nacionalnog parasportskog saveza. |
| Sportska rekreacija | Provedba sportske rekreacije je provedba trenažnog procesa na temelju plana i programa sportsko rekreativnog vježbanja. |
| Teorijska radionica | Postupak provođenja didaktičkih i metodičkih postupaka putem kojih se omogućuje usvajanje novih informacija u procesu stvaranja novih operativnih znanja. |
| Trener | Trener je osoba koja priprema i vodi sportaše na natjecanjima te posjeduje važeću licenciju ako je tako propisano aktima nacionalnog sportskog saveza. |
| Trening | Trening je sustavan i organizirani proces (pedagoški i biološki) kojim se utječe na razvoj motoričkih i funkcionalnih sposobnosti, osobina i znanja. |

1. Članak 4. Zakona o sportu (NN 141/22) sportsku rekreaciju definira kao provedbu trenažnog procesa na temelju plana i programa sportsko rekreativnog vježbanja [↑](#footnote-ref-1)
2. Prihvatljivi su projekti neovisno o izvoru financiranja te neovisno o tome je li prijavitelj iz ovog projektnog prijedloga sudjelovao kao prijavitelj ili partner. Dovoljno je navesti 1 projekt monetarne vrijednosti minimalno 75% od traženog iznosa u projektnoj prijavi ili se može navesti više projekata manje vrijednosti koji kumulativno iznose barem 75% od traženog iznosa u projektnoj prijavi. [↑](#footnote-ref-2)
3. https://narodne-novine.nn.hr/clanci/sluzbeni/2023\_07\_86\_1344.html [↑](#footnote-ref-3)